
Notă asupra ediţiei 


Un sacrificiu regal — Ferdinand al României a 
cunoscut cîteva ediții în Franţa anilor '20, 
mai întîi ca text independent (la Editura 
Champion), apoi într-un volum cuprinzind 
portretele a patru personalități (la Editura 
Grasset). O traducere nesemnată în limba 
română, tipărită în 1930, la București, la 
Editura « Cultura națională », alătură figurii 
regelui Ferdinand un omagiu adus de 
Martha Bibescu lui Anatole France, într-un 
volum intitulat Două portrete. 

La cîteva decenii distanță, ni s-a părut că 
evocarea figurii regale ar putea fi imbogi- 
tita de o selecție din cuvintirile și docu- 
mentele lui Ferdinand I, apărute în 1922 la 
Fundaţia culturală Principele Carol. Lor li 
s-au adăugat texte legate de încoronare. 
Dincolo de rigorile genului, se aud astfel 
« vocea » suveranului si ecoul evenimen- 
telor care îi conturează statura exemplară. 
Aceste texte au fost transcrise întocmai, res- 
pectindu-se chiar si regimul majusculelor, 
dar unele grafii de epocă au fost înlocuite cu 
forme moderne ; s-au efectuat, de asemenea, 
corecturi minore de literă și de punctuație. 
Toastul regelui Ferdinand în cinstea repre- 
zentantilor puterilor aliate, in limba franceză 
în original, a fost tradus într-o notă. 

Ferdinand 


al României 

Celor ce nu au vreo predispozitie speciala le 
vine greu să afle dacă au avut de-a face in viata 
cu un sfint, mai ales dacă acel sfânt a trăit ascuns 
sub cele mai înșelătoare aparente, dacă ocupaţia 
lui a fost aceea de rege, iar principalul său merit 
a fost cumintenia. Omul a cărui viață mă încu- 
met s-o povestesc în cîteva rînduri era de o sim- 
plitate atît de mare, atit de firească, încît mi-ar 
reproșa, desigur, mirat și sincer mihnit, cele ce 
voi scrie despre dinsul. A trait nu numai igno- 
rat de ceilalți, ci și ignorindu-se pe sine — trăsă- 
tură eternă a perfecțiunii. La un bărbat pe care 
funcția îl expune celor mai grosolane lingușiri, 
precum si amabilitatilor celor mai delicate și mai 
mestere în a corupe sufletul, această modestie 

neclintită de-a lungul anilor constituie ea însăși 
un miracol. Înainte de a încerca să explic ceea 
ce cutez să numesc sfințenie, voi spune mai întîi 
cine era, de unde venea și cum m-am aflat în 
calea sa, spre uimirea mea și buna așezare a 
întregii mele vieți. 

« Ferdinand-Victor-Albert-Meinrad, născut 
la Sigmaringen (Germania), în 24 august 
1865, fiul prințului Leopold de Hohenzollern 
si al Antoniei, infantă a Portugaliei. Print 
moştenitor al României. »! De ce al României ? 
E cale lungă de la acel domeniu seniorial din 
Sigmaringen la cîmpiile Dunării de Jos; la 
vremea migraţiei lor, lebedelor le trebuie 
cîteva zile pentru a cobori de pe înălțimile 
unde se află izvoarele pina la acest ses. Ce i-a 
putut hotărî pe părinţii săi să-l lase să plece 
spre acest loc necunoscut : o Coroană străină ? 
Candidatura tatălui său, prințul Leopold, la 
tronul Spaniei nu izbindise. Braganta, familia 
mamei sale, tocmai pierduse imperiul 
Braziliei. Ce soartă il mina? Ce-as putea să 
spun ? Cînd prințul Ferdinand, trecut de 20 
de ani, a urmat calea lebedelor, eu nu mă năs- 
cusem încă. 


1 Almanahul Gotha. 

Cînd i se rostește prima oară numele in fata 
mea, am 4 ani, mă pasionează florile, zinele si 
greierii. Vorbesc cu florile, zînele mă ascultă, eu 
ascult greierii și aud aceste silabe ca vrajite : 
« Fer... di... nand »! într-o poiană verde, umedă, 
fermecată. Poiana se întinde pe povimișurile Car- 
patilor, între două păduri locuite de veverite, 
un loc neasemuit de frumos unde mergeam să 
culeg flori cu batrina mea doică. Poiana există 
încă ; tablita pe care Consiliul comunal din 
Sinaia a avut fericita inspiraţie s-o pună într-o zi 
acolo nu s-a mișcat : acest loc se cheamă și azi 
« Poiana prințului Ferdinand ». 

În acest regat singuratic, în care vorbeam cu 
florile mai înalte decît mine si auzeam cron- 
cănind corbii, de care eram sigură că-mi aduc 
veşti bune, acolo, printre cosași și fluturi, mă 
duceam, însoțită doar de batrina mea zina, doica 
mea, să-l intimpin pe Făt-Frumos. Aș fi putut, 
ar fi trebuit să-l văd trecînd prin poiană. Ea 
ținea oarecum de parcul regal din Sinaia, un 
parc fără ziduri, fără paznici, deschis tuturor, 
situat la mică distanță de Peleș, unde trăia el 
atunci alături de unchiul său, regele Carol, și de 


! Textul francez valorifică decupajul fonetic al numelui, in 
care « fe » (silabă incompletă) este asimilat cuvîntului fée (« zînă »). 

mătușa sa, Carmen Sylva. Imaginatia mea de copil 
nu mă inselase. Pe atunci, prințul Ferdinand era 
încă un tînăr foarte chipeș. Citiva ani mai târziu, 
chipul său va suferi o malformare neobișnuită, 
rămînînd cu totul lipsit de har: în urma unei 
boli grave, avea să-și piardă frumusețea în chip 
misterios, înainte chiar de a-și fi pierdut tine- 
rețea. Dacă ar fi trecut prin poiană în timp ce eu 
vorbeam cu florile, ce-aș fi văzut ? Un locote- 
nent de vînători de munte, în ținuta de vară ; el 
ar fi văzut o fetiță pe care doica o tinea de mînă 
ca să nu se înece în marea de margarete. Poiana 
care-i purta numele și-ar fi pierdut înțelesul 
mistic, iar eu nu l-aș fi regăsit mai tîrziu, într-o 
altă poiană din Alpi, de lingă mănăstirea din 
Einsiedeln, din Elveția, loc de pelerinaj unde 
strămoșul lui, Sfântul Meinrad, îi crestinase pe 
munteni, îmblinzise fiarele pădurii și trăise 
într-o colibă, avînd doi corbi drept paznici și o 
veverita drept prietenă. 


* 
* * 


Pe o parafa care descrie un fel de peisaj 
japonez în jurul semnăturii sale, silabisesc : « Fer- 
di-nand, print al Ro-mâ-ni-ei ». Știu să citesc, iar 
fotografia e semnată. Fac cunoștință cu această 

scriitură bizară, pe care o voi revedea de atitea 
ori, si cu frumosul chip pe care nu-l voi reve- 
dea niciodată. În anul acela, noi am plecat în 
Franţa ; tata tocmai fusese numit ministru al 
României la Paris, iar în salonul în care sînt 
trimisă dis-de-dimineata să-mi învăţ fabulele, 
departe de sala de studiu în care sora mea își 
clămpăne lecţia de pian, stau solemn, față în 
față, pe semineu, fotografiile suveranilor pe 
care îi reprezintă tata : regele Carol, cu barba lui 
deja căruntă, și regina Elisabeta, cu părul scurt. 
Ceva mai jos, pe o masuta, se află portretul mos- 
tenitorului lor. La ora aceea matinală, intrind în 
salon ca să învăţ Animalele bolnave de ciumă!, am 
surprins-o de multe ori pe Suzana, camerista 
bască, încremenită în extaz, cu pămătuful de 
praf în mina, dinaintea portretului acelui tînăr 
necunoscut. De la ea aflu că e frumos și că există 
oameni care se logodesc cunoscindu-se doar din 
fotografii. 

« Atât de tînăr și are deja epoleti! », oftează 
Suzana, sensibilă la însemnele militare, ca toate 
sufletele simple. $i adaugă : « Cu un așa chip, 
dacă m-ar cere de nevastă, n-aș zice nu, 


1 Les Animaux malades de la peste, una din cele mai cunos- 
cute fabule ale lui La Fontaine (prima din Cartea a șaptea). 

domnişoară ! » ÎL numea « idealul » său, cuvînt 
de neînțeles pentru mine, dar care-mi plăcea. 
Într-o zi, mama a adus o a patra fotografie în 
salon si a pus-o în fata celei a prințului Ferdi- 
nand. Era portretul unei tinere blonde cu care 
el avea să se căsătorească : prințesa Maria. Din 
ziua aceea, Suzana șterse cu nepăsare praful de 
pe cele patru fotografii și nu se mai opri în fata 
nici uneia. 

Anul în care ne-am întors în București, cînd 
tata a fost numit ministru de Externe, a fost 
tocmai anul în care prinţul Ferdinand a făcut 
acea febră tifoidă din care s-a crezut că nu va 
mai scăpa cu viață : boala care avea să facă din el 
alt om. Îmi amintesc că am auzit bătînd 
clopotele tuturor bisericilor din oraș trei zile la 
rînd ; obștea era chemată la rugăciune pentru 
Moștenitorul aflat în primejdie de moarte. 
Dintr-un ceas în altul, putea sosi vestea sfirsitu- 
lui fatal. La masă, tata primea telegrame : bu- 
letinele medicale erau citite cu glas tare. S-a pus 
problema regenței. A fost vorba să fie chemat 
din Germania fratele mai mic al lui Ferdinand, 
prințul Carol-Anton. Fiul unic pe atunci al 
moștenitorului, Carol, nu avea decit 5 ani, iar 
regele domnitor era deja bătrîn. Tata, la fel de 
ingrijorat ca atunci cind unul dintre noi era 


14 


Un sacrificiu regal 


bolnav, spunea mereu că o dinastie străină este 
o plantă fragilă, vorbă al cărei înțeles aveam să-l 
pătrund mai tîrziu si care a contribuit la imagi- 
nea mea despre acest « dezrădăcinat », despre 
acest « transplantat » tot atît de delicat ca unele 
plante din flora alpină pe care el avea să mă 
înveţe s-o cunosc. Mai mult de o lună, viata 
noastră a fost, ca să zic așa, legată de a lui; în 
camera copiilor, ne rugam, dimineaţa și seara, 
pentru el. Printul se însănătoși, iar noi îi ară- 
tarăm recunoștință Domnului, căci rugăciunile 
noastre îl salvaseră. Se întremă încet, iar boala îl 
întoarse de cîteva ori. Cînd veni vara, îl aduseră 
de la București la Sinaia. Acolo l-am zărit 
pentru prima oară într-o trăsură ce trecea chiar 
pe drumul de lingă poiana fermecată. Era atît 
de palid, de uritit, atît de imbatrinit, cu chi- 
piul îndesat pînă la urechi și ceafa complet 
cheală, cu barbă — cum nu mai purtase nicio- 
dată — în sfîrșit, atît de schimbat, încît mă 
cuprinse disperarea. Nici Suzana, darămite eu, 
nu și-ar fi recunoscut în el idealul. Principele 
Ferdinand avea să trăiască, dar tînărul din fru- 
moasa fotografie părăsise pentru totdeauna 
această lume. Încercam să mă conving că-l voi 
revedea cînd se va însănătoși pe deplin; am 
început chiar să cred că, dacă s-ar rade, scăpînd 

de barba aceea urîtă, i-aș regăsi frumusețea 
pierdută. 

În toamna aceea, am răcit și m-am îmbol- 
năvit la Sinaia. Doctorul care mă îngrijea era și 
doctorul Curţii ; îi ceream vești de la castel și, 
într-o zi, mi-am luat inima în dinți și i-am spus 
că noi, copiii, o să-i trimitem o jalbă prințului 
rugîndu-l să-și radă barba. Spusele mele au fost 
transmise, căci a doua zi am primit de la docto- 
rul Romalo această explicație : prințul Ferdi- 
nand îmi trimitea vorbă că îşi lăsa barbă ca să 
semene cu voievozii noştri din vechime, care 
sînt toți zugrăviți cu barbă pe pereții bisericilor. 
Acest răspuns, care îmi măgulea patriotismul, 
m-a mulțumit și am renunțat pentru totdeauna 
la idealul Suzanei. 


* 
* + 


În bărbatul acela din trăsură, abia sculat după 
boală, văzusem pentru prima dată victima sub 
adevărata ei înfățișare. Nu bănuiam atunci ceea 
ce aveam să aflu cu timpul — eram prea tînără. 
Nu știam că, pentru a săvirși ceva măreț în 
lumea asta, experiența ne arată că trebuie să 
aibă loc fără greș, în chip stupid, un sacrificiu 
uman. Atita vreme cit jertfa nu se face, cit 

mielul se împotrivește, destinul nu se poate 
împlini. Cînd am înțeles că Ferdinand al 
României avea să fie cel sacrificat, instinctul 
mi-a spus că tara mea va izbindi în război, că isi 
va înfăptui unitatea naţională, că va redeveni ca 
un trup stăpîn pe membrele sale. Dar mi-au 
trebuit mulţi ani pentru a ajunge să înțeleg 
condiția acestei împliniri, acest lent martiriu, 
acest sacrificiu cumplit și adesea lipsit de 
măreție. Nu am descoperit ușor ceea ce nimeni 
încă n-a ghicit; am șovăit adesea dinaintea 
unor impresii fugare și-apoi dinaintea unei cer- 
titudini nesăbuite ale cărei consecințe mă 
înspăimîntau. Din milă pentru el, n-am vrut să 
cred că trebuia să bea acest pahar, apoi încă 
unul, pentru ca ursita să se împlinească. 

Încerc astăzi să-mi rechem amintirile si să 
reconstitui felul în care, prin trăirile mele co- 
pilaresti — unele frivole, altele grave —, prin 
convorbiri prietenești, apoi prin confidentele 
învăluite într-o desavirsita sfială sufletească, 
am ajuns cu încetul și cu stîngăcie, prin mii de 
ocolisuri și mii de reveniri, la concluzia ne- 
cesară că el era omul hărăzit acestui destin. 
Căutind repere în trecut, regăsesc cîteva îm- 
prejurări intimplatoare care mi-au trezit prima 
bănuială, apoi cîteva fapte care mi-au con- 

firmat-o si m-au condus, incetul cu incetul, 
la a admite inadmisibilul, la a recunoaste fata 
de mine însămi condiția supraomenească ce i 
s-a dat. 

Cînd l-am văzut trecînd în trăsură, palid, 
înfricoșător, asemenea unui bătrîn, aveam 11 ani. 
Aveam 12 atunci cînd m-am aflat cu adevărat în 
preajma lui, cînd am trăit aproape de el cîteva 
săptămîni, în acea intimitate pe care o creează o 
călătorie cu vaporul, vacanţa, excursiile și jocu- 
rile în aer liber. Mama, surorile mele și cu mine 
veniserăm să petrecem vacanţa de Paști la Con- 
stanta, pe malul Mării Negre. Prințul Ferdinand 
şi prinţesa Maria se instalaseră la bordul iahtului 
regal. Mai tîrziu, regelui Ferdinand îi plăcea 
să-mi amintească virsta pe care o aveam atunci 
și l-am auzit adesea spunînd aceste lucruri unor 
ființe pe care le-ar fi putut uimi purtarea lui 
părintească fata de mine. Sînt convinsă că prie- 
tenia pe care mi-a arătat-o — lucru ciudat — încă 
de pe atunci nu avea prea mult de-a face cu per- 
soana mea, ci cu virsta pe care o aveam. Ceea 
ce îi plăcea la mine era copilăria. Pentru bărba- 
tul acesta de o timiditate extraordinară, fără 
leac, prezenţa unui copil era o binecuvintare. 
Eram cu siguranță singura ființă omenească de 
pe vapor de care nu se temea, singura care îl 

liniștea. De unde îi venea spaima de oameni, o 
adevărată calamitate în situația lui ? Cine nu l-a 
cunoscut nu și-ar putea imagina ce nenorocire 
poate fi timiditatea atunci cînd timidul e 
chemat, prin natura poziţiei sale, să facă zilnic 
gesturile de autoritate, de prioritate pe care i le 
cere rangul. Sînt sigură că nu exagerez spunînd 
că, pentru acest prieten al umbrei și al tăcerii, 
pentru acest om care se voia cît mai șters, 
pentru această fiinţă delicată, a trece înaintea 
femeilor, a o lua peste rîndul batrinilor, a fi 
servit înaintea oaspeților, a auzi oamenii adre- 
sîndu-i-se în termeni hiperbolici — « Monse- 
niore », « Alteța Voastră Regală » si mai tirziu 
« Maiestatea Voastră » — constituiau tot atitea 
mici, dar dureroase suplicii. De aceea nici nu 
intra într-un salon altfel decit pieziș, ca și cum 
umărul său sting s-ar fi scuzat pentru ceea ce 
umărul drept era silit să facă ; de aceea se înroșea 
atunci cînd saluta pe cineva; de aceea dădea 
impresia că se rușina de fiecare dată cînd își 
acoperea capul înaintea celorlalți. Secretul 
acestei jene atit de evidente pe care i-o crea 
obligația de a se comporta ca un rege se afla în 
conștiința sa și în buna lui educaţie. Era profund 
creştin, iar creștinismul e o democraţie ; fusese 
educat pentru a fi un gentilom, adică exact 

opusul unui rege. În ierarhia pămîntească, un 
șef de stat nu trebuie să tind cont de nimeni. 
Pentru un președinte de republică, lucrul e 
trecător : el va putea reveni la bunele maniere 
după patru sau șapte ani. Dar pentru un rege, 
nebunia de a te comporta ca și cum ai fi altceva 
decît un om, știind prea bine că om esti, nu va 
înceta decit odată cu viata. Aici ating una din 
cauzele adinci ale nenorocirii sale. Natura nu-l 
făcuse apt să se bucure de înjosirea oamenilor ; 
nu găsea nici o fericire în a atita vanitatea fe- 
meilor și a bărbaţilor oriunde se ducea, nu gusta 
spectacolul pretențiilor lor stirnite, al josniciilor, 
al rautatilor, al egoismului lor, toate insutite de 
prezenţa sa. Suferea de hidoșenia sentimentelor 
pe care le provoca. Nu era făcut să devină acea 
mașinărie bună să-i umilească pe cei mari, care 
este un monarh. Nu era născut pentru a fi rege. 
La nașterea sa, nimeni nu a știut că asta îi va fi 
soarta. Clopotele de la Sigmaringen au bătut în 
ziua de 24 august 1865 pentru fiul cel mic al 
unei familii princiare cunoscute. Aducîndu-l pe 
lume, buna prințesă Antonia credea că-l va tine 
pentru totdeauna pe lingă dinsa, în vechea Prin- 
zenhaus, o blinda casă germană cu înfățișare 
modestă, zidită la umbra provincială a turnurilor 
unui mare castel nelocuit. 

Ferdinand de Hohenzollem nu si-a cunoscut 
si nu și-a acceptat destinul decît în jurul vîrstei 
de 20 de ani, atunci cînd formarea lui morală 
era încheiată. Printr-o ciudată nenorocire, Ro- 
mânia, începînd cu primul rege constituțional, 
părea că nu poate beneficia de principiul ere- 
dititii care, după atâtea vicisitudini politice, 
adusese pe tron această dinastie străină. Regina 
Elisabeta nu avusese decît un copil, o fiică ce 
murise de mică. Abia după o lungă serie de spe- 
rante înșelate, suveranii României se hotarisera 
să facă apel la nepoţii lor de frate. Cel mai mare, 
prințul Wilhelm de Hohenzollern, refuzase. În 
locul lui fu trimis al doilea fiu: Ferdinand- 
Victor-Albert-Meinrad. 

lată cum acest prinț atît de instruit, destinat 
vieţii pașnice dintr-un domeniu seniorial, un 
amator de plimbări lungi, pasionat de botanică, 
iubitor de autori latini și pretuind înainte de 
toate plăcerile liniștite ale unor lecturi neîntre- 
rupte, s-a pomenit, de pe o zi pe alta, în cea mai 
stranie situaţie cu putință : aceea de a fi rege 
într-o ţară străină. El, căruia i s-ar fi potrivit atît 
de bine cuvintele Sfintului loan : « El este cre- 
dincios si drept »!, va trebui să se prefacă, să 


1 1 Ioan 1,9. 

mintă, să pretindă lucruri in care nu crede, iar 
această falsitate, atît de necesară, il va însoți in 
toate faptele vieții pînă la moarte. El va trebui să 
pretindă că nu e citusi de putin german, ci 
român ; el, un catolic fervent, va trebui să se 
pretindă protectorul unei Biserici schismatice ; 
va trebui, mai ales, să pretindă că e altceva decît 
un om, iar dintre toate prefăcătoriile, aceasta va 
fi cel mai greu de îndurat pentru sufletul său 
curat. Cînd o tînără americancă, ce îl pindea in 
pădurea de la Sinaia, a sărit într-o râpă cu riscul 
de a-și fringe gitul pentru a avea privilegiul de a 
strînge mîna unui rege, acesta nu s-a putut îm- 
piedica să strige : « Dar nu sînt decît un om!» 
Timiditatea lui de neînvins, aceea care îl face să 
meargă pieziș, care îi dă cînd fiori reci, cînd 
fierbinteli, care îl face să clipească des și îi strim- 
bă gura, care îi impune o mimică de neînțeles, 
este manifestarea exterioară a neașezării în care 
se zbate sufletul lui. Această stinjeneală îngrozi- 
toare este amplificată de sentimentele pe care le 
ghiceste la toți cei ce se află în preajma lui. Se 
ştie neînțeles, ridicol în fata lor si, în același 
timp, îi vede repezindu-se, înghesuindu-se, umi- 
lindu-se ca să-l servească. Îi este rușine pentru 
ei mai mult decît pentru sine. Dacă roseste atit 
de des pînă la urechi și dacă se tulbură, cine ar 

ghici că roseste pentru alții ? S-a născut cu sen- 
timentul demnității umane — or, asta e de-ajuns 
pentru a nenoroci un rege. 

În acea primăvară petrecută la mare, cînd 
m-a ales drept tovarășă de plimbare, deși eram 
foarte tînără, eram deja, vai, o ingrată ca toți 
ceilalți, sensibilă doar la aparente ! În ciuda 
amuzantelor partide de pescuit la care mă lua 
cu el, a amabilitatii și a bunatatii lui, în ciuda 
unei curse de homari pe care o organizase pe 
puntea vasului numai ca să-mi facă plăcere, a 
concursului de mers de-a-ndăratelea, care mă 
distrează si azi cînd îmi aduc aminte, îl iubeam 
prea puţin, pentru simplul motiv că o preferam 
pe soţia sa, prinţesa Maria. Această ființă stralu- 
citoare, cu siguranță cea mai frumoasă prințesă 
și poate cea mai frumoasă femeie din Europa, 
era făcută să eclipseze. Cu trecerea anilor, îmi 
dau seama că și ea a servit scopurile Provi- 
dentei, adăugind contrastul orbitoarei ei ve- 
cinătăţi la întunericul pe care acest bărbat il 
căuta pentru sacrificiul lui. A fi soțul reginei 
este un rol greu chiar și atunci cînd ești rege. El 
l-a jucat timp de treizeci și șase de ani, fiindu-i 
recunoscător pînă la sfîrșit celei care îi lăsa lui 
umbra întreagă pentru că ea era întreaga 
lumină. La Constanta, în vacanța în care l-am 

vazut zilnic pe printul Ferdinand, i-am cistigat 
simpatia pe temeiul negativ că nu eram încă 
mare. Cînd m-am făcut mare, el mi-a arătat 
aceeași prietenie pentru că se obisnuise cu mine 
si pentru că era credincios, minuţios în credința 
lui, credincios în totul si, mai presus de toate, 
credincios ființelor, obiectelor, amintirilor, 
obiceiurilor, tuturor lucrurilor pe care le ale- 
sese, le iubise sau le suportase deja, pînă acolo 
încît îndura tirania unui servitor în vîrstă, 
duhoarea unui cîine batrin, inconfortul unei 
camere vechi — și tocmai acestui credincios 
avea să i se ceară necredinta supremă... 


* 
* * 


Încerc acum să aleg cîteva din amintirile si 
imaginile care mi se îmbulzesc în minte, în- 
multite de ani. Voi alege întîmplările si impre- 
jurările care m-au marcat cel mai tare, care au 
contribuit cel mai mult la lenta revelaţie pe 
care am avut-o despre caracterul său, la convin- 
gerea finală că el a fost acea victimă conștientă 
căreia trebuie să i se dea inspaimintatorul nume 
de martir. 

Unele din aceste întîmplări sînt mari, tragice, 
altele vor părea neînsemnate și chiar hazlii — 

toate au contribuit la formarea convingerii 
mele, pe care ştiu acum că o împărtășește un 
popor întreg. 

Imi amintesc de o defilare a trupelor prin fata 
regelui Carol. Regimentele trec în « ordinea 
admirabilă » prevăzută de regulament ; cavaleria 
încheie marșul ; în fruntea ei se află prințul Fer- 
dinand, pe atunci inspector general al cavaleriei. 
Doamnele se agită în tribune: toată lumea 
așteaptă să-l vadă trecînd pe moștenitorul 
tronului. Dar cînd veni momentul să pornească 
în galop, să-și întoarcă pe jumătate calul și să 
ajungă în fata regelui cu sabia ridicată pentru a 
da onorul, acest călăreț mediocru nu-și ia avînt 
cum trebuie și nu izbutește să facă manevra 
simplă pe care au făcut-o toți generalii înaintea 
lui. Pe asfaltul acoperit cu nisip, calul alunecă și 
se rostogolește la pămînt, tîrîndu-l și pe călăreț. 
Jandarmii pedeștri sar în ajutorul lui, cu prefec- 
tul de poliţie în frunte. Impasibil, bine înfipt in 
șa, privind drept înainte, regele Carol primește 
mai departe defilarea. Răsună două-trei aplauze, 
mai rele decît tăcerea, atunci cînd prințul se 
ridică, nevătămat, dar extraordinar de palid și 
descumpănit. Mulțimea nu-l iubește, nu-l 
admiră. Ori de cîte ori apare în public, e privit 
cu neplăcere sau stirneste risul. Se spune că în 

timpul unei ceremonii, la Catedrala catolică, o 
rază de soare nelalocul ei a traversat urechile lui 
mari, înroșindu-le ca para focului... Căci el are 
acest defect neobișnuit la români : urechile mari, 
dezlipite de cap. Asta nu se vedea în frumoasa 
fotografie de care se îndrăgostise Suzana — poza 
era făcută din profil. Lumea bună, răutăcioasă, 
se gîndeşte la regele Midas, cel cu urechi de 
măgar. Pentru popor, acesta e un cusur evreiesc. 
Stingacia lui, mersul lui șovăitor vor fi puse pe 
seama băuturii. Din frumuseţea lui atît de 
repede trecută și atît de complet, am spus deja 
că nu mai rămăsese nimic. Cînd l-am cunoscut, 
avea fruntea joasă, brăzdată de riduri timpurii ; 
părul care îi crescuse după boală nu mai era 
blond, ci de un castaniu șters, amestecat cu ce- 
nușiu ; avea obrajii scobiti, iar ochii lui albaș- 
tri, obosiţi, străluceau imobili între pleoapele 
inrosite ; barba nu era frumoasă ; mustatile, în- 
gălbenite de tutun, atirnau in jos; mersul si 
gesturile lui erau sacadate ; șoldurile, prea mari, 
purtau un trunchi scurt; bustul scund și 
picioarele lungi îl făceau să pară mic cînd stătea 
la masă, pe cal, în trăsură sau în lojă. Nu părea 
înalt decît atunci cînd era în picioare dar, din 
pricina meseriei lui, oamenii îl vedeau mai tot- 
deauna așezat. Am spus că nu mai rămăsese 

nimic din frumuseţea lui ? il nedreptatesc, căci 
îi rămăsese ceva : avea cele mai frumoase miini 
din lume. Lungi, spiritualizate, legate — ca niște 
flori de tulpină — de o încheietură îngustă ; le 
vedeai rătăcind visător pe minerul spadelor spa- 
niole, pe catifeaua dalmaticelor. Dar aceste 
mâini neprihănite erau făcute mai degrabă pen- 
tru a ridica sfântul potir decit pentru a minui 
armele. Împreunate, ele aminteau flesele unei 
catedrale gotice ; strînse, primeau potirul ; des- 
făcute, acceptau cuiele. Sfinte miini ale regelui 
Ferdinand în care s-a aflat viitorul unui popor, 
nu vă intoarceti in tarind înainte de a fi fost 
binecuvintate ! 


* 
* * 


Îl revăd, în grădina sa, tăind trandafiri și stra- 
duindu-se să nu-i facă rău plantei. Avea meto- 
dele lui și folosea un foarfece ingenios, care 
tinea floarea desprinsă de tijă într-un cleşte de- 
licat. Îl revăd mai ales în timpul plimbărilor 
noastre prin munţi, explicîndu-mi flora alpină. 
Cit de mult îi plăceau plantele sălbatice ! Era 
pentru el mai mult decît un capriciu, o înclina- 
tie sau o manie trecătoare : era o adevărată pa- 
siune, perfect rațională. Cunostintele sale 

depășeau știința obișnuită a unui profesor de 
botanica, ele se apropiau de eruditie. Dar le 
tinea ascunse, asa cum isi ascundea orice forma 
de superioritate. {ntelesese de mult deosebirea 
dintre el si cei din preajma lui, această barieră de 
netrecut pe care educaţia o pune între ființe, și, 
întristat de întinderea avantajului său, îl disimula 
pentru a nu jigni pe nimeni. Toată osteneala pe 
care și-o dau oamenii pentru a-și scoate în evi- 
denta știința el o punea in a și-o ascunde. 
Impostor din umilință, simula lipsa inteligenţei. 
În cursul unei călătorii în Dobrogea a trebuit să 
întâlnească un botanist care stringea plante pen- 
tru a se lansa într-o pasionantă enumerare de 
nume latinești, care i-a făcut să ridă pe igno- 
rantii din suita lui. A trebuit să aflăm că știa 
greacă abia atunci cînd, vizitind săpăturile 
arheologice de la Istria, conduse de profesorul 
Vasile Pârvan, s-a lăsat antrenat în a descifra 
finalul unei inscripții. 

A trebuit să-l întilnească la Paris pe abatele 
Mugnier! și să aibă cu el o convorbire intimă 
pentru a mărturisi că știa ebraică ; s-ar fi ferit s-o 


1 Abatele Mugnier (1853-1944), figură celebră în mediile 
aristocratice şi literare franceze, a fost unul din marii prieteni 
ai Marthei Bibescu, cu care a întreținut o vastă corespon- 
denta (n. red.). 

spună dacă ar fi fost de față mai mult de două 
persoane. Si tot din întîmplare am aflat de la 
el, într-o bună zi, că îi citea pe Tolstoi și pe 
Dostoievski în rusă. Se trăda citeodata fata de 
unii străini care îi cîștigaseră încrederea. 

— Stiti despre ce mi-a vorbit regele în cursul 
audienței mele de rămas bun ? m-a întrebat, im- 
presionat, domnul de Billy, ambasadorul Fran- 
tei, care părăsea Bucureștiul pentru a se prezenta 
la Tokio. Despre meritele poeziei lirice japo- 
neze, în comparaţie cu poezia lirică chineză ! 

Acest diplomat cărturar era unul din foarte 
puţinii străini care descoperiseră valoarea re- 
gelui. Atitea rafinamente ale spiritului, cultivate 
pentru lungi ore de răgaz, pentru vaste biblio- 
teci de castel, nu-și găseau rostul în locul și la 
vremea în care a trăit. lar el știa asta. Ştia că fru- 
moasele lui cunoștințe ar fi dispretuite de cei 
din jurul său și, cum ele erau, pentru el, demne 
de respect și iubire, nu voia să riște aratindu-le 
profanilor. Luase obiceiul de a trece sub tăcere 
tot ce-l interesa cu adevărat, de a nu-și expune 
gîndurile și ajunsese să aibă un tic: repeta de 
citeva ori la șir cuvintele celui ce-i fusese pre- 
zentat, accentuind fraza. Acest tic era atît de 
bizar, încît străinii erau puși în temă înainte de 
audienţă, căci ar fi putut crede că e vorba de o 

păcăleală. Soţia unui ministru englez, ameri- 
cancă de origine, care avea obiceiul de a le 
spune oamenilor adevărul în fata, auzindu-l 
repetind de două sau trei ori banala ei frază gata 
învățată, l-a întrerupt brusc și i-a zis : 

— Now, Sir, let us have a serious talk. And 
don't repeat what I say ! (« Acum, sire, să vorbim 
serios. Si să nu repetati ce vă spun ! ») 

El se inrosise și se scuzase, pretinzind că in 
tinereţe trăise alături de surzi și căpătase prostul 
obicei de a repeta mai răspicat cuvintele lor 
pentru a-i convinge că îi auzise. Mă tem că expli- 
catia aceasta era fantezistă. Renuntase pur si 
simplu la a-si mai incredinta gindurile cuiva. Si, 
pentru că trebuia să vorbească, descoperise că 
singurul mijloc de a nu-i nemultumi pe ceilalți 
era să repete cuvintele lor. 

La trei sau patru ani după ce părinții printu- 
lui Ferdinand acceptaseră pentru el succesiunea 
la tron, în timpul sărbătorilor de Crăciun, 
prințul îi intilni într-o zi în anticameră pe 
unchiul meu, pe atunci ministru de Război, și 
pe primul-ministru, Lascăr Catargiu. Le făcu 
semn că avea să le spună ceva și îi conduse cu 
mare băgare de seamă în apartamentul lui. 
Judecînd după aerul său misterios, miniștrii își 
imaginară că prințul avea să le comunice un 

lucru foarte important. Dar mare le fu dezamă- 
girea cînd pătrunseră în cabinetul său de lucru : 
prințul le arătă, pe masă, un mic pom de 
Crăciun plin cu jucării și zaharicale, raspindind 
o lumină strălucitoare. Bradutul, cu podoabele 
lui, fusese trimis din Sigmaringen de buna 
prințesă Antonia — aceasta era minunea, emo- 
tionanta pentru el, pe care avusese naivitatea să 
le-o arate. Miniștrii făcură cîteva complimente 
ironice și se retraseră. Acest băiat mare li se 
părea penibil de pueril! Le arătase chiar stră- 
fundul sufletului său, fără să le trezească însă 
nici cea mai mică simpatie. Invatase pe soco- 
teala lui că amintirile din copilărie nu se trans- 
mit de la o rasă la alta. În majoritatea țărilor 
latine, pomul de Crăciun este înlocuit cu ieslea, 
iar în România, cu Steaua copiilor care merg 
din casă în casă. 

În acea zi, acest exilat — căci toți regii sînt 
niște exilați, chiar și cei ce rămîn pe tron — a 
trebuit să înțeleagă că va fi și un expatriat. 
Născut prinț german, german va rămîne. Sub 
această Coroană străină, cerută de trufia și rău- 
tatea oamenilor, care au nevoie, pentru a fi 
guvernati, să facă dintr-un om un rege, el va 
continua să fie « credincios și drept», întru 
totul fiul părinților care i-au dat viata ; dar și fiu 

al comitatului german in care a vazut lumina 
zilei. Print al României va fi Carol, fiul său, 
pentru că el s-a născut într-o vale din Carpaţi și 
pentru că tot acolo s-au născut amintirile sale 
din copilărie. Ferdinand va fi rege al Româ- 
niei, fără să fi fost vreodată print al României 
altfel decît cu numele. Aici se află de fapt una 
din sursele dramei : această patrie, căreia îi va 
jertfi tot ce-i este mai drag, toată fiinţa sa, 
poate chiar și speranţa mintuirii sale, nu este 
patria lui. L-am văzut nu o dată pe regele Fer- 
dinand la pomul tradiţional de Crăciun, în 
mijlocul familiei sale — ochii i se umpleau de 
lacrimi atunci cînd se deschideau ușile și se 
vedea bradul împodobit. Era pentru el cea mai 
induiosatoare clipă din an, cea în care sărbă- 
torea nestiut geniul pămîntului său natal, 
pastrind în suflet vechiul cîntec al copilăriei 
germanice : O Tannenbaum ! O Tannenbaum ! 
Wie griin sind deine Blatter ! 

Patria înseamnă copilăria: omul, pînă în 
ultima clipă a vieții, nu e legat decît de 
amintirea primelor sale zile. Fără îndoială că a 
fost nevoie, pentru ca destinul să se împli- 
nească, cu prețul celui mai crud sacrificiu, ca 
regele care a luptat împotriva Germaniei să fie 
tocmai un rege născut în Germania, venit din 

Germania, ca urmaș colateral al unchiului său, 
iar nu primul rege, cel care a venit să-și 
încerce norocul primind această Coroană, și 
nici următorul, care, născut în România, va 
putea să se creadă român. Ferdinand singur 
îndeplinea întocmai condiţiile sacrificiului. 
Regele Carol venise în ţară, chemat de politi- 
cieni, pentru a pune capăt îndelungilor 
dezbinări create de tronul pentru care se 
sfisiau cîteva familii. Bismarck, după ce-l sfă- 
tuise mai întîi să nu se aventureze, sfirsise prin 
a-i spune : « Duceti-va! Va fi oricum o fru- 
moasă amintire din tinerețe ! » Si iată că aven- 
tura devenise o domnie prosperă de patruzeci 
de ani. Dar toată bucuria reușitei îi revenise 
unchiului, Întemeietorului, care avusese 
vocaţie. Era evident că nepotul n-o avea. În 
monarhiile moderne, în care voința unui par- 
tid politic înlocuiește în general porumbelul 
lui Clovist, consimtamintul unuia atrage după 
sine pe cel al întregii familii. Victimă a unei 
vocatii regale silite, regele Ferdinand n-ar fi 
fost destul de sacrificat dacă ar fi iubit regali- 
tatea. Dar cerinţele destinului nu s-au mărgi- 


1 Clovis (465-511), întemeietor al Regatului franc. Creștinat 


la Reims (cca 498), el ar fi fost miruit, după o legendă, cu untde- 
lemnul sfințit adus din ceruri de un porumbel alb (n. red.). 

nit la lucrurile pamintesti : trebuia ca regele să 
fie credincios si evlavios pentru ca tortura să 
cuprinda si cerul. Din acest catolic practicant, 
ratiunea de stat va face, de sase ori la rind, un 
sperjur, căci el va avea șase copii. Căsătorit cu 
o prințesă protestantă, el a trebuit să jure în 
fata altarului, în ziua nunţii, că-și va crește 
copiii în credința catolică, apostolică și 
romană. Și-a călcat prima oară juramintul la 
botezul primului său fiu, Carol. Constituţia 
română îi permite să-și păstreze credinţa în 
care s-a născut, dar îi cere să încalce legea. 
Roma, binevoitoare cu acest descendent al 
unei ramuri a familiei de Hohenzollern fidele 
Bisericii Catolice, familie în care sfintenia este 
o tradiţie, intirzie cumplita pedeapsă pînă la 
nașterea celui de-al doilea copil, prințesa 
Elisabeta. Ferdinand speră să-și salveze fiica. 
O luptă cruntă se încinge în jurul leagănului 
prințesei, dar miniștrii nu cedează și, de această 
dată, Roma condamnă. Prințul Ferdinand este 
excomunicat și lipsit de Sfînta Cuminecătură. 
Cei care l-au văzut în această perioadă înde- 
părtată a vieții sale, cei ce au asistat la tragica 
sa zbatere mi-au povestit totul. De acum 
înainte, sufletul lui va purta, la fiecare naștere, 
doliul credinței sale. Stie că a comis un păcat 

de moarte și duce după sine, în înfricoșătoa- 
rele ţinuturi ale gindurilor lui, sufletele nevi- 
novate ale celor șase copii ai săi. 

Sfinte Meinrad, ora pro nobis’. 

Am fost la mănăstirea din Einsiedeln într-o zi 
de vară, pe cînd mă aflam în Alpi. Am citit în 
ghidul pelerinilor că «Sfîntul Meinrad era un 
pustnic din familia de Hohenzollern. El a fondat 
mănăstirea din Einsiedeln, Maica-Domnului-a- 
Pustnicilor, pe coasta muntelui Etzel. Tot el a 
zidit o capelă pentru o icoană făcătoare de mi- 
nuni a Sfintei Fecioare pe care i-o dăruise Sfinta 
Hildegard, stareta din Ziirich. A fost ucis de doi 
tâlhari pe la 861. Doi corbi, pe care sfântul îi do- 
mesticise, i-au urmărit pe asasini pînă la Ziirich, 
unde aceștia au fost prinși și executați chiar pe 
locul unde se află astăzi Hotelul Corbului ». 

Cînd am început să-l cunosc, prințul Fer- 
dinand indurase deja prima parte a patimilor 
sale. Să ne închipuim cu ce greutate apasă 
asupra unui suflet ca al său unsprezece veacuri 
de catolicism. Acest suflet se prăbușește sub 
povară si nu se va mai ridica niciodată. Minia 
Romei se va mai imblinzi cu trecerea anilor si 
datorită schimbărilor pe care războiul le va 


1 Roagă-te pentru noi (n. trad.). 

aduce în relaţiile dintre România și Vatican ; 
dar pentru fiul care a păcătuit fata de mamă, 
iertarea nu este totdeauna o consolare sufi- 
cientă. În mijlocul unei familii numeroase, 
compuse dintr-o soţie protestantă $i copii 
ortodocși, el va trăi într-o cumplită singură- 
tate, despărțit de ei prin triplul zid al edu- 
catiei, religiei și nationalitatii. Nu poate, nu 
trebuie să transmită aceste lucruri fiilor si 
fiicelor sale. Căci legea ajunge la o monstruo- 
zitate : acest tată, care-și iubește copiii din tot 
sufletul, a trebuit să se mărginească a le da 
viață și nimic mai mult, nimic din ceea ce 
constituie pentru el prețul vieții. Așa o cere 
Constituţia ţării, care are pretenţia de a face 
români din acești germani, prin miracolul 
transsubstantierii', pentru a scăpa România de 
nenorocirea care a distrus Polonia : rivalitatile 
dintre familiile domnitoare. lată deci că, pen- 
tru a răscumpăra păcatele noastre, acest străin 
va deveni jertfa ispasitoare de care are nevoie 
poporul pentru mintuirea sa. ar el trăiește de 
pe acum ca un singuratic, pregătindu-se să-și 
îndure soarta. 


1 Prefacerea miraculoasă a pîinii și a vinului din cuminecă- 
tură în trupul și sîngele lui Iisus Hristos (n. trad.). 

N-am intrat niciodată in biroul lui, in care 
stă singur cu cărţile si cîinii lui negri, fără să-mi 
vină în minte coliba pustnicului de pe coasta 
muntelui Etzel. Pe masa lui de lucru tronează 
o acuarelă mare, care înfățișează o poiană cu 
flori : Poiana ! E pictată de mama sa, prinţesa 
Antonia, al cărei talent întrece cu mult tipicele 
efuziuni picturale ale doamnelor. De la ea a 
moștenit prințul dragostea pentru florile sălba- 
tice. Ea a pictat pentru el tot ce le este mai 
drag pe lume amîndurora : o poiană plină de 
flori. În fata acelei minunate picturi a poienii 
mi-am petrecut multe ore de tinerețe, uitin- 
du-mă în cărți împreună cu prințul Ferdinand. 
Este cea mai mare plăcere a lui, pe care e 
bucuros să o poată împărtăși ; am răsfoit cărți 
de arhitectură, de călătorii și, mai ales, de 
botanică ! Întoarce foile încet, explică, îi place 
să-i instruiască pe alții ; iar mie îmi place să 
ascult. Cînd spun ceva, îmi repetă cuvintele de 
cîteva ori, după obiceiul lui. Trec ceasuri. 
Singur era în fata lămpii înainte de venirea 
mea, singur va fi după ce voi pleca. Tot ce îl 
înconjură, întreaga sa ținută, privirea sa 
exprimă singurătatea. Oare cum reușește să fie 
atît de singur pe lume ? La 14 ani, mă miram 
deja de izolarea lui. $i scriam în jurnalul meu : 

« De ce e atit de singur ? Pentru că și-a pierdut 
părinţii cu mult timp înainte ca ei să moară? 
Pentru că a fost excomunicat? Pentru că îi 
plac florile sălbatice ? Sau fiindcă e german ? » 
In adolescență, mi se părea că-i făceam mai 
degrabă o vizită unui sihastru în coliba lui, 
decît unui print la castel. Nu și-a pierdut obi- 
ceiul de a-mi arăta cărțile lui. Imediat ce 
primea noutăţi, mă chema. Căsătoria mea nu a 
produs nici o schimbare. Voia să uite că nu 
mai eram un copil si, graţie acestei uitări, 
prietenia noastră a continuat. 

S-a întîmplat, în anul dinaintea morţii 
prințesei Antonia, ca soțul meu si cu mine să o 
conducem cu mașina pe prințesa moștenitoare 
de la Miinchen la Sigmaringen. Atunci am 
făcut cunoștință cu Prinzenhaus, bătrina casă 
de unde veneau pomii de Crăciun, cu tur- 
nurile mărețe ale castelului nelocuit, cu un 
ținut plin de brazi; Dunărea, incredibil de 
îngustă acolo, era un șarpe de smarald încolă- 
cit la baza străvechilor turnuri. Atunci am fost 
prezentată prințesei Antonia. Batrina infantă, 
cuprinsă de frigurile morţii apropiate si pe 
jumătate paralizată, nu mai picta. Nu se mai 
ridica din fotoliul rulant, nu-și mai putea folosi 
mîna dreaptă, cu care pictase luminoasa 


38 


Un sacrificiu regal 


acuarelă a poienii. Învăţa din nou să scrie și ne 
rugă să-i dăm fiului său o pagină de scriitură 
copilărească pentru ca el să-și dea seama de 
progresele pe care le făcuse. Mintea ei, întune- 
cată de boală, pierduse uzajul limbilor străine. 
Înainte de a ne introduce la ea, doamna de 
onoare ne prevenise că prințesa nu mai putea 
face efortul de a vorbi frantuzeste. Dar ideea că 
eram doi români care veniseră să o salute din 
tara care îl tinea pe fiul ei departe pătrunsese in 
mintea ei amortita. Ne privi cu ochi ficsi — 
privirea ei trecea prin noi, ajungînd pina în 
tara necunoscută unde aveam să ne întoarcem. 
Spuse doar cu o voce jalnică : Sie haben unser 
Ferdinand ! (« Il aveţi pe Ferdinand al nostru ! ») 
În glasul ei era un repros atît de duios, încît mi 
se strinse inima. 

Trebuie sa trec repede peste anii dinainte de 
1914. Printesa Maria a introdus in familia 
regală moda petrecerii week-end-ului la țară. 
Noi locuim la tara. Ea si printul Ferdinand vin 
adesea la noi. Erau la noi in noaptea de 10 oc- 
tombrie 1914, cînd a murit regele Carol. 
Situaţia politică era îngrijorătoare pentru dinas- 
tie. Consiliul de Coroană hotărise neutralitatea 
provizorie, care ducea spre război de partea 
Antantei. Regele Carol voia ca miniştrii săi să 

semneze tratatul secret care lega soarta Ro- 
mâniei de cea a Germaniei si a Austro-Ungariei. 
Cînd ei refuzaseră, amenintase cu abdicarea. 
Tatal meu, care facea parte din Consiliu, se 
intorsese atunci catre printul Ferdinand si-i 
spusese : « Avem toată încrederea in patrio- 
tismul Altetei Sale Regale. » Aceste cuvinte îl 
puneau pe nepot în opoziţie cu unchiul — 
așa începuse criza dinastică. Dar victoria de pe 
Marna și boala regelui Carol schimbaseră 
starea de lucruri. Ferdinand se urcă pe tron la 
11 octombrie 1914, cu condiţia de a lupta 
contra Germaniei. 

Revad cina de la tara, care îi reunea la masa 
noastră, în ziua dinaintea evenimentului, pe 
prințul moștenitor, pe prințesa Maria, pe fiul lor 
cel mare, Carol, și cîțiva prieteni. 

După masă a avut loc o reprezentație cine- 
matografică. În timpul filmului, am- fost 
chemată la telefon. Mi s-a dat legătura în anti- 
cameră, unde hainele musafirilor fuseseră puse 
pe o masă mare. Am așteptat cîteva minute. Ca 
să-mi trec vremea, mă uitam la mantaua de 
uniformă a prințului Ferdinand, care se afla 
alături de mantia aurită a prințesei, de chipiuri 
și săbii, lingă telefon. Am cercetat, distrată la 
început, apoi mai atentă, minerul sabiei prin- 

tului moștenitor. Cineva spusese — nu mai știu 
cine, nici cînd — că Ferdinand purta încă la 
uniforma română sabia de ofițer din garda 
prusacă. Nu era deci o calomnie : era adevărat ! 
Pe miner vedeam stema Prusiei, blazonul alb 
cu negru al familiei de Hohenzollern care vrea 
să spună: «Cu inima-ti curată îmbrățișează 
Moartea. » Am înțeles dintr-o dată că fraza 
consacrată pentru a numi trădarea — « și-a scos 
spada împotriva patriei sale » — n-ar fi pentru el 
o simplă figură de stil. De ce oare, imbracind 
uniforma armatei române, n-a consimțit să-i 
poarte si arma? Reflectind, mi s-a părut că fi 
intelegeam motivele secrete : era fiul unei tari 
de legendă. Pentru el, spada era cîntecul lui 
Siegfried. În curtea unei cazărmi din Potsdam, 
el nu fusese făcut numai ofițer în infanteria 
de gardă, ci si cavaler: doar acest lucru avea 
pret pentru el. Nu încheiase încă ciclul lui 
Carol cel Mare ; într-o zi, trebuia să aibă loc 
între el și spada fermecată pe care o prindea la 
șold acel dialog tragic în care spada să-i repro- 
șeze trădarea... 

Regele Carol, care era bolnav de multă 
vreme dar părea să se simtă ceva mai bine în 


1 Erou mitic german, din epopeea Nibelungilor (n. trad.). 


4i 


Martha Bibescu 


ultimul timp, muri pe neașteptate chiar in 
noaptea de 9 spre 10 octombrie, pe cînd 
viitorul rege si viitoarea regină erau oaspeţii 
nostri. Două zile mai tirziu, asistam dintr-o tri- 
bună a Camerei Deputaţilor la depunerea 
juramintului de către Ferdinand I. Spuse: 
« Jur... », cu mîna dreaptă pe Constituţia care îl 
înstrăinase de părinţi și de copii, care îi răpise 
patria și care avea să facă din el un renegat 
după ce îl făcuse să-și încalce legea... Glasul i 
se frînse în timp ce citea primul său mesaj 
adresat Camerelor reunite, naţiunii. Toţi de- 
putatii, toți senatorii, toți miniștrii, toți gene- 
ralii, mulțimea, în picioare, l-au auzit plingind 
în hohote ! În acel minut în care Dumnezeu 
părea că-și lasă mîna grea asupra lui, în fața 
noastră a tuturor, am înțeles ce păcat ceruse 
această jertfă. 

Am tot avut, pînă la jumătatea secolului al 
XIX-lea, domnitori români, ortodocşi, care nu 
se sinchiseau de nimic din ceea ce-l făcea să 
sufere atit de cumplit pe acest neamt, pe acest 
catolic. Cum de nu ne-am putut înțelege între 
noi ca să nu ajungem aici? Din pricina atitor 
conflicte fratricide, ambiţii, rivalități criminale, 
prostii, românii ajunseseră să nu mai poată 
încredința exercițiul puterii supreme unui 

român. În 1848, îl făcuseră pe Bibescu-Vodă, 
căruia i se opunea propriul său frate, Știrbei, să 
strige : « Un domnitor străin este un rău, dar un 
rău necesar ! » 

Pierdută în mulţime, am asistat în ziua aceea 
la spectacolul tragic al acestui german care jura 
să urmeze o credinţă care nu era credința lui, 
voinţa unui popor care nu era poporul său. Citi 
urmași ai vechilor domni ai acestei tari și-au 
făcut, ca mine, mea maxima culpa! pentru stră- 
moșii care nu știuseră, de-a lungul atitor secole, 
să fie destul de perseverenti, sau destul de drepți, 
sau destul de cruzi pentru a-i dărui acestei na- 
tiuni o dinastie națională ? 

Acum, zarurile erau aruncate. Destinul tre- 
buia să se împlinească cu cea mai mare violență, 
iar unirea poporului român să se facă prin 
miinile victimei sale. Miinile sale nobile tremu- 
rau pe foaia cu mesajul care îl lăsa pradă sorții 
nemiloase : « Noi, prin grația lui Dumnezeu și 
voința naţională, Ferdinand... » 

Cînd cobori treptele Parlamentului, cu pasul 
său nesigur, cu ochii roșii, cu mina încleștată pe 
minerul sabiei, era rege și știa că avea să declare 
război Germaniei. 


1 Din prea mare vina mea (n. trad.). 

Îi regăsesc semnătura in albumul! casei 
noastre la 1 noiembrie 1914, la cîteva zile 
după urcarea sa pe tron. Noul rege și noua 
regină au venit să ia ceaiul cu noi, la țară. El a 
semnat în album înaintea ei pentru că l-a rugat 
ea. Mă uit la semnătura lui complicată, ornată, 
care alcătuieşte, împreună cu bizara lui parafă, 
același peisaj japonez pe care l-am văzut, pe 
cînd eram copil, pe fotografia tînărului 
necunoscut pe care îl iubea Suzana. El adaugă 
pentru prima oară R-ul fatidic: Ferdinand 
Rex. Si pentru prima oară mi-am zis și eu: 
Ecce homo !? Regina se uită în album și-i 
spune : Now you are a king, you must dot your i’s 
(« Acum că esti rege, trebuie să pui punctele 
pe i»). Într-adevăr, nu punea punctele pe i, 
dovadă grafologică de timiditate, de rezervă. 
Mi s-a părut, în ziua aceea, trist și copleșit 
parcă de viitor. Moartea regelui Carol îl 
îndurerase cu adevărat, lucru la care nimeni 
nu se aștepta din partea unui nepot ce moste- 
nise un regat. 

— E durerea sclavului care și-a pierdut stă- 
pînul și nu știe ce să facă cu libertatea lui, spuse 


1 În original : house book. 


2 « lată omul ! » Astfel l-a prezentat Pilat pe lisus mulțimii, cu 
cununa de spini pe cap si cu o trestie în chip de sceptru (n. trad.). 

o doamnă de la Curte care, fiind lipsită de 
inimă, pretindea că știe totul despre inima 
altuia. Era adevărat că noul rege pierdea un 
stăpîn sever care, aparent, îl asuprea și nu-l 
iubea. Și, totuși, era aproape singurul care-l 
plingea. Ce soartă ciudată făcuse ca regele 
Carol, primul rege al României, care își slujise 
atît de bine tara adoptivă, care reușise să-i 
redea independenţa, oferindu-i apoi patruzeci 
de ani de stabilitate politică, să moară în 
mijlocul indiferentei generale ? Murise trei 
luni prea tîrziu. În acest scurt răstimp, războiul 
din 1914 ridicase brusc problema nationalitatii, 
iar românii își dăduseră seama că erau guver- 
nati de un neamt. Cine s-ar fi gîndit la asta trei 
luni mai devreme ? Cine n-ar fi regretat să 
vadă trecînd puterea din miinile destoinice ale 
batrinului rege în miinile slabe ale mosteni- 
torului ? Prezenţa prințului Ferdinand la 
București îi asigurase, ani de-a rîndul, regelui 
Carol un succesor, dar îi oferise și un contrast 
util. Ori de cite ori apăreau împreună in public, 
comparatia îi era în chip zdrobitor defavorabilă 
moștenitorului prezumtiv. Siguranţa de sine a 
regelui Carol, demnitatea sa desăvirșită, majes- 
tatea firească a fiecărui gest al său, fiecare 
cuvînt pe care-l rostea scoteau în evidență sfiala, 

mersul ridicol, mișcările stîngace ale prințului. 
Cine ar fi crezut că, dintre cei doi, cel mai 
mare rege nu va fi cel care voise să fie rege, 
acela pe care primarii îl numeau, în discursu- 
rile lor, « eroul de la Plevna », « Întemeietorul 
Neatîrnării » «Marele Capitan», ci celălalt, 
care s-a jertfit ? 

Pe decretul de mobilizare din 1916 s-a aflat 
semnătura complicată a celui ce nu punea 
niciodată punctele pe i. Pentru a ajunge aici, a 
trebuit mai întîi să moară pentru el însuși — iar 
dintre toate mortile, aceasta este cea mai grea. 
Singurul consilier de stat care a vrut să-l facă să 
se răzgîndească a fost germanofilul Petre Carp. 
« Sire, i-a spus acesta, nu-i putem învinge pe 
Hohenzollerni !» — «Vă inselati, domnule 
Carp, i-a răspuns regele, am învins deja unul... » 

Această replică dovedea că știa să facă și 
altceva decît să repete cuvintele altora. 

Așa cum era de așteptat, Hohenzollernii 
porniră la luptă împotriva celui ce se ridicase 
contra lor. Din punct de vedere genealogic, el 
a fost ucis. Numele i-a fost șters din Marele 
Catastif al Hohenzollernilor. La Sigmaringen, 
familia arboră doliul, ca și cum el ar fi murit. 
Fratele lui mai mare îl declară trădător de neam 
și de arme. Urmă dizgratia: fu blestemat pe 

pămînt, asa cum era și in cer. Capul familiei, 
Wilhelm al II-lea, regele Prusiei și împăratul 
Germaniei, îl fulgeră telegrafic — îi retrăgea 
ordinul Casei sale, ceea ce echivala cu moartea 
civilă. Şi, în camera sa de singuratic, trebui să 
îndure lovitura cea mai grea: lacrimile lui 
Neumann, bătriînul său servitor german. 

Cine ar fi crezut atunci că, doi ani mai 
tirziu, singurul Hohenzollern care va mai 
domni va fi el ? Mai credincios si mai drept, el 
nu se va lepăda de numele tatălui său, așa cum 
a făcut, de exemplu, George al V-lea, care și-a 
înlocuit cele trei ducate germane falite — Saxa, 
Coburg și Gotha — cu Windsor-ul, mai noro- 
cos. Regele României va avea curajul să-și 
păstreze patronimul, numele cel mai urit între 
toate numele rasei albe. lar atunci cînd 
președintele Wilson îi va declara decăzuți din 
drepturi pe toți Hohenzollernii, va omite unul 
singur : pe acesta. 

In cei doi ani pina la victoria Aliaților, 
regele Ferdinand îndură înfringerea cu o 
măreție sufletească ce nu-i putea veni decît de 
la o forță supranaturală. Această forță l-a dus, 
din tortură în tortură, pînă la cea mai uimi- 
toare izbinda pămîntească. Timp de o mie de 
ani, poporul român a visat la o unitate natio- 

nală imposibilă. În 1914, românii din Tran- 
silvania, înrolați cu forța în armata austro- 
ungară, mureau pentru o cauză care nu era a 
lor, iar în armata rusă, care lupta împotriva lor, 
alti români, fraţii lor din Basarabia, mureau ca 
si ei. Pentru ca această oroare să înceteze, 
românii liberi din Regat ar fi trebuit să se 
războiască în același timp cu Puterile Centrale 
și cu Rusia. Optind pentru soluţia inspirată de 
voința populară, dar care avea să-l coste cel 
mai scump, regele Ferdinand a reușit să încline 
balanţa cerească în favoarea poporului român. 
În 1918, acest rege, care nu domnise decît 
patru ani, a unit sub sceptrul său nu numai 
populaţiile eliberate din Transilvania, Bu- 
covina și Banat, pentru a căror libertate intrase 
în război, ci și pe cea din Basarabia nesperată. 
Se împlinise cel mai mare miracol politic. Aliat 
al Antantei, Ferdinand triumfa cu Antanta, fără 
Rusia, ceea ce îi permitea să realizeze dintr-o 
dată visul milenar și contradictoriu al unității 
naționale. 

L-am văzut făcîndu-și intrarea în Bucuresti, 
în fruntea trupelor, aclamat de Capitala elibe- 
rată. Călare, alături de regină, în ziua aceea glo- 
rioasă, el era trist. Din acest cuplu inegal — el cu 
bustul atît de scurt, ea atât de înaltă —, lumea nu 

o vedea decît pe ea, și încă de departe. Gratia 
sa de amazoană și marele buchet de crizanteme 
galbene prins la șa atrageau toate privirile. Dar 
de ce era regele melancolic în acest ceas de 
triumf, atît de greu cucerit ? Se soptea că era 
mihnit din pricina fiului său. Carol urma, 
totuși, cortegiul regal, în fruntea regimentului 
său. Toată lumea știa însă că prințul își părăsise 
în mod fraudulos comandamentul, pe cînd 
armata nu era încă demobilizată, că se revoltase 
împotriva legilor ţării, împotriva legilor și mai 
sfinte ale onoarei militare și împotriva autori- 
tății părintești. 

În scurt timp, tragedia avea să devină pu- 
blică. Ajungem la ultima fază : misterul pati- 
milor regelui va fi adus pe scena lumii. De trei 
ori fiul său cel mare, prinţul Carol, va renunța 
la Coroană, punînd în primejdie stabilitatea 
tronului în numele schimbătoarelor sale 
iubiri. Da, România e mare, da, unitatea na- 
țională s-a înfăptuit, dar principiul eredității e 
falimentar. Într-o tristă zi de decembrie, 
Consiliul de Coroană, întrunit în palatul de la 
Sinaia în care s-a născut prințul Carol și în 
care a murit unchiul său, regele Carol, va 
rosti, la cererea regelui, tatăl său, decăderea 
din drepturi a moștenitorului prezumtiv. Ce 


49 


Martha Bibescu 


inseamna oare pentru Ferdinand acest act 
solemn pe care l-a semnat și pe care Parlamen- 
tul îl va înregistra la 4 ianuarie ? Înseamnă 
despărțirea inevitabilă, exilul unui fiu pe care-l 
iubește, pe care nu va înceta niciodată să-l 
iubească. Pentru Carol, este un act de con- 
damnare, pierderea tuturor drepturilor, dar 
astfel reîncepe și chinul moștenit : i se răpește 
patria, singura care contează, acea patrie care 
este copilăria. Așa cum Sigmaringen a fost 
pierdut pentru regele Ferdinand, Sinaia va fi 
pierdută pentru prințul Carol. 


* 
* * 


Mi-am petrecut iarna aceea călătorind in 
Grecia, Egipt, Palestina. Cînd am primit vestea 
actului de la 4 ianuarie, care îl priva pe fiu de 
căminul părintesc, din porunca tatălui, tocmai 
sosisem la Ierusalim. l-am scris regelui Fer- 
dinand de pe muntele Sionului. I-am povestit 
că vizitasem în acea după-amiază moscheea lui 
Omar, ridicată pe locul templului lui Solo- 
mon. I-am scris că văzusem, în mijlocul unuia 
dintre cele mai bogate sanctuare ale lumii, o 
bucată de stincă. Piatra aceasta brută este so- 
cotită sfîntă de toate popoarele care își împart 


Un sacrificiu regal 


cele trei mari religii ale Universului — mo- 
zaică, creştină și musulmană — pentru că de pe 
această stîncă Abraham i-a răspuns lui Dumne- 
zeu : « lată-mă ! » și a ridicat sabia asupra fiu- 
lui său... 

În ziua în care regele Ferdinand s-a suit pe 
muntele de la Sinaia pentru a-și sacrifica fiul, 
nu s-au arătat nici îngerul, nici berbecul... Dar 
orice fiinţă din regatul României, pentru 
mântuirea căruia el dăduse totul, ar fi putut 
să-i spună: «Știu acum că te temi de Dum- 
nezeu, căci nu ţi-ai cruțat singurul tău fiu 
pentru mine. » 

A trecut un an de cînd și-a sacrificat fiul, iar 
regele va muri, cu măruntaiele sfisiate de acel 
rău care-i roade multă vreme pe cei pe care îi 
ucide : cancerul. Tumoarea e publică: toate 
secrețiile sînt analizate în ziare, mizeria neferi- 
citului trup e peste tot, a devenit subiect de 
conversaţie. Apropiatii lui se întreabă dacă ştie 
că va muri și toți se mira că suferă atît de putin, 
că pare aproape vesel, deși e muribund. Mă duc 
să-l văd de mai multe ori în zilele dinaintea 
ultimei operaţii pe care ai săi s-au resemnat s-o 
îngăduie. Îl găsesc în biroul lui, cu cei doi cîini 
negri la picioare. Stă aplecat sub lampă, ca de 
obicei. Răsfoim împreună, încă o dată, cărțile 

frumoase. În timp ce ne uităm la cele in care 
sînt descrise și reproduse toate speciile marii 
familii a gentianelor, îmi vorbește, pentru pri- 
ma dată, de Poiană. Îmi spune că e singurul loc 
din toată România în care a găsit, într-o zi, 
Gentiana bavarica și imbricata lui Scheich care 
cresc peste tot la Sigmaringen și pe povir- 
nișurile muntelui Etzel. Eram sigură că, înainte 
de a părăsi această lume, îmi va vorbi despre 
Poiană... În palat, « moartea era pretutindeni 
în afară de spiritul celui ameninţat de un peri- 
col iminent ». 

— Regele nu știe ce are, îmi spunea în 
secret una din doamnele de la Curte. Și totuși, 
adăuga ea, primește scrisori din America, chiar 
si din India, în care i se propun leacuri pentru 
vindecarea cancerului. Citește aceste scrisori 
dar, cu toate astea, nu ştie de ce suferă... E o 
adevărată minune. 

O altă doamnă o întrerupse, spunînd : 

— Parcă se poate ști, draga mea? Regele 
suportă bine durerea si nu se plinge niciodată 
de nimic. 

Îmi cerură părerea și mie, care tocmai petre- 
cusem două ore cu el. Ştie ? Sau nu știe? Am 
răspuns cu toată blindetea de care eram în stare : 
« Eu nu știu... Ar trebui să-i întrebăm pe ciini ! » 

De multi ani mi se părea că cockerii negri erau 
singurii lui confidenti. 

Pentru că i se spunea că partizanii fiului său 
Carol se agitau aflind despre boala lui și riscau 
să-i creeze dificultăți guvernului, regele îi 
scrise încă o dată președintelui Consiliului, 
generalul Averescu, declarind a doua oară că 
nu va reveni asupra hotărîrii pe care o luase la 
4 ianuarie 1926. I se ceruse lui Abraham să 
ridice a doua oară cutitul sacrificiului. Iar el a 
făcut-o cu o mînă muribundă. « Așa cum tata 
m-a iubit pe mine, te iubesc și eu.» Iată 
cumplitele cuvinte pe care i le putea spune 
fiului iubit, al cărui portret a stat mereu pe 
biroul său : era prima fotografie a prințului 
Carol, făcută în urmă cu treizeci și cinci de 
ani. Copilul era în brațele mamei sale, cu 
cămășuța de botez, si semăna cu oricare alt 
nou-născut. Era singura fotografie pe care 
tatăl său și-a permis s-o păstreze: Carol, la 
vîrsta inocentei... 

De la ultima vizită pe care i-am făcut-o am 
păstrat o amintire : am desenat portretul regelui 
pe colțul mesei. I-am adăugat o tonsură, o glugă, 
o rasă de dimie. În timp ce desenam, mi-am 
amintit de o iconita pe care mi-o strecurase 
cîndva în cartea mea de rugăciuni un călugăr 

din Einsiedeln: Sfântul Meinrad, pustnicul. 
Cockerii negri s-au transformat în corbi; în 
fundal, veverița voi fi eu. Încerc să surid luin- 
du-mi un rămas bun despre care amindoi stim 
că e pentru veșnicie. Miine nu va mai fi singur, 
nu va mai fi rege... 


CUVINTARI $1 DOCUMENTE 
ALE REGELUI FERDINAND 


Cuvintare la Juramintul ca Rege 


Sedinta Adunărilor legiuitoare întrunite 
28 septembrie 1914 


Chemat prin graţia lui Dumnezeu și voinţa 
națională de a fi urmașul Marelui Întemeietor, 
care Mi-a lăsat ca sfîntă moștenire simtamintele 
de iubire și credinţă ale unui întreg popor, gă- 
sesc în dragostea Mea pentru neam puterea de a 
păși fără șovăire spre îndeplinirea marii, dar 
grelei Mele sarcini. 

Pilda Aceluia pe care Îl plingem toţi ca pe un 
părinte si convingerea că numai printr-o nein- 
cetată propășire se poate asigura viata trainică a 
unui popor Îmi vor fi călăuză în sfortirile Mele 
spre a-Mi jertfi întreaga muncă a vieții pentru 
dezvoltarea puterilor acestui Stat. 

În îndeplinirea acestei înalte datorii, pe care 
o îmbrățișez cu neclintită credință și nestrămu- 

tată dragoste, stă cea mai dulce mulțumire ce o 
pot dobindi. Printr-însa aduc cel mai mare pri- 
nos de recunoștință Aceluia a cărui amintire e 
cea mai scumpă legătură între Țară și Casa Mea. 

În rodnica Domnie care face mândria istoriei 
noastre, primul Rege al României a găsit cel mai 
puternic sprijin în unirea tuturor Românilor în 
jurul Tronului ori de cîte ori împrejurări mari 
impuneau această datorie. Sînt sigur că, însufle- 
titi de același înalt patriotism, Românii vor sti și 
în viitor să dea Tronului și Țării unirea in 
cugetare și în acţiune, care este singura chezășie 
a unei sănătoase propășiri naționale. 

Dumnezeu, care după atîtea grele încercări a 
binecuvintat munca acelora care s-au devotat 
binelui acestui neam, nu va lăsa să scadă ceea çe 
cu atîta trudă s-a clădit și va ocroti, cu dragoste 
pentru acest popor, munca fără preget ce sînt 
hotărît, ca bun Român și Rege, să închin 
iubitei mele Ţări. 

Proclamatie ia declararea războiului 
pentru întregirea Neamului 


București, 15 august 1916 


Români, 


Războiul care de doi ani a încins tot mai 
strîns hotarele noastre a zdruncinat adînc vechiul 
asezamint al Europei si a învederat că pe viitor 
numai pe temeiul national se poate asigura viata 
pașnică a popoarelor. 

Pentru neamul nostru, el a adus ziua astep- 
tată de veacuri de conștiința națională, ziua 
unirii lui. 

După vremuri îndelungate de nenorociri și 
de grele încercări, înaintașii noștri au reușit să 
întemeieze Statul Român prin Unirea Principa- 
telor, prin războiul Independenței, prin munca 
lor neobosită pentru renașterea națională. 

Astăzi ne este dat nouă să întregim opera 
lor, inchegind pentru totdeauna ceea ce Mihai 
Viteazul a înfăptuit numai pentru o clipă : unirea 
Românilor de pe cele două părți ale Carpaţilor. 

De noi atîrnă astăzi să scăpăm de sub stăpi- 
nirea străină pe frații nostri de peste munti și din 
plaiurile Bucovinei, unde Ștefan cel Mare 
doarme somnul lui de veci. 

În noi, în virtuțile, în vitejia noastră stă 
putinţa de a le reda dreptul ca, într-o Românie 
întregită și liberă de la Tisa pind la mare, să 
propășească în pace potrivit datinilor și aspirații- 
lor gintei noastre. 


Români, 


Insufletiti de datoria sfântă ce ni se impune, 
hotariti să înfruntăm cu barbatie toate jertfele 
legate de un crincen război, pornim la luptă cu 
avîntul puternic al unui popor care are credința 
neclintită în menirea lui. 

Ne vor răsplăti roadele glorioase ale izbindei. 

Cu Dumnezeu înainte ! 

Ostași, 


V-am chemat ca să purtaţi steagurile voastre 
peste hotarele unde frații vostri vă așteaptă cu 
nerăbdare și cu inima plină de nădejde. 

Umbrele marilor Voievozi Mihai Viteazul și 
Stefan cel Mare, ale căror rămășițe zac in pamin- 
turile ce veți dezrobi, vă îndeamnă la biruinta ca 
vrednici urmasi ai ostasilor care au invins la 
Războieni, la Călugăreni si la Plevna. 

Veţi lupta alături de marile națiuni cu care 
ne-am unit. 

O luptă aprigă vă așteaptă. Cu bărbăție să-i 
îndurăm însă greutățile și, cu ajutorul lui Dum- 
nezeu, izbînda va fi a noastră. 

Arătați-vă deci demni de gloria străbună. 

De-a lungul veacurilor un neam întreg vă va 
binecuvinta și vă va slăvi. 

Cuvintare către ostași pe frontul Armatei a Il-a 
(fragment) 


22 martie 1917 


Vouă, fiilor de țărani care ati apărat cu 
brațul vostru pămîntul unde v-aţi născut, unde 
ati crescut, vă spun Eu, Regele vostru, că, pe 
lîngă răsplata cea mare a izbinzii, care vă asi- 
gură fiecăruia recunoştinţa neamului nostru 
întreg, ati cîștigat totodată dreptul de a stapini 
într-o măsură mai largă pămîntul pe care v-aţi 
luptat. — Vi se va da pămînt. — Eu, Regele 
vostru, voi fi întiiul a da pilda ; vi se va da și o 
largă participare la treburile Statului. 

inalt ordin de zi 


5 mat 1917 


Ostasi, 


De Sf. Gheorghe sarbatorim hramul ostilor. 
Sub steagurile cu chipul Marelui Mucenic și 
apărător al credinței s-a luptat pentru apărarea 
Ţării si răpunerea dușmanilor, în fruntea ostaşi- 
lor vechii Moldove, Ştefan cel Mare și Sfînt, al 
cărui steag a fost găsit acum la Muntele Athos, 
ca si cum el însuși, viteazul de pe vremuri, ar 
vrea să ne cheme spre biruință. 

Să prăznuim cu toţii, cu inimă smerită, dar 
si cu hotarire nestrămutată de-a învinge, ziua 
în care sute de ani s-au făcut de vrednicii noștri 
înaintași rugăciuni pentru ca « vitejia dreaptă să 
biruiască ». 

Eu, ca unul care mă găsesc în Scaunul de 
domnie al Aceluia, voi fi cel dintii care să fac 
rugăciuni pentru izbăvirea ării. 

În același timp, urmând pilda lui Stefan-Vodi, 
cel blind și milostiv, întăresc încă o dată făgă- 
duinta Mea de Rege, ca, precum după biruin- 
tele Lui se întindea praznic pentru viteji si ei 
erau ridicați în rîndul fruntașilor, astfel, după 
izbînda pe care o așteptăm, se va realiza pentru 
voi legiuita stăpînire asupra ogoarelor cistigate 
cu sîngele vostru și prin vot obștesc veți lua o 
parte activă a alcătuirea unei Românii noi și mai 
mari, pe care o vom fi înfăptuit-o împreună. 

Scrisoare catre Administratorul 
Domeniilor Coroanei 


Iaşi, 17/30 martie 1918 


Împrejurări vrăjmașe au împiedicat pînă acum 
Parlamentul să desăvîrșească opera reformelor 
constituționale. 

Astăzi, cînd vitejii noștri ostași, care cu atitea 
jertfe si atita sînge au apărat pămîntul stră- 
moșesc, se întorc la căminele lor, voiesc ca pe 
Domeniile Coroanei, ca și pe proprietățile Mele, 
ei să se bucure fără întirziere de foloasele pe care 
le asigură principiile sancţionate de Mine în 
Constituție. 

În acest scop, pînă ce noi legi vor putea per- 
mite împroprietărirea lor definitivă, doresc ca 
pe aceste Domenii ei să fie deja sub formă de 
obşte și de arendă, puși de îndată în folosința 
păminturilor ce li se vor cuveni. 

În aducerea la îndeplinire a acestei hotărîri a 
Mele se va ţine seama în primul rînd de luptă- 
torii care se întorc de sub drapel si de familiile 
acelora care și-au istovit viata în serviciul Patriei. 

Veţi binevoi, potrivit cu aceasta, să alcătuiți 
un proiect de organizare a obstilor, astfel ca 
funcționarea lor să poată începe imediat ce si- 
tuatia generală o va face cu putință. 

Proclamatie 


Iași, 24 octombrie 1918 


Romani, 


Împrejurările ne dau din nou putinţa să 
împlinim ceea ce V-am făgăduit și ceea ce in 
sufletul Meu n-am încetat să voiesc. 

Reformele constituționale care asigură tutu- 
ror cetăţenilor votul obștesc și țăranilor proprie- 
tatea a 2 milioane de hectare din proprietatea 
mare particulară, precum și moșiile Domeniului 
Coroanei, Statului și așezămintelor de binefa- 
cere, guvernul Meu le va înfăptui. 

Pe temeiul lor vom asigura viața socială și 
economică cu mai multă dreptate și mai mult 
spor pentru toți cei care muncesc. 

Guvernul Meu va lua fără intirziere măsurile 
cuvenite pentru ca aceste reforme să dobin- 
dească ființă. 

În vechiul regat ca și în Basarabia voim ca 
cuvîntul dat să se îndeplinească. 


Români, 


Mai mult decît oricînd Tara are nevoie de 
unirea tuturor. Orice atitare la ură si la dezbi- 
nare e vătămătoare și vinovată. 

Numai prin concordie și prin ordine vom 
putea îndeplini înaltele datorii obștești. 

Mă îndrept către voi cu dragoste și cu cre- 
dinta, sigur că la voi găsesc aceleași sentimente 
de iubire și de încredere pentru Regele vostru, 
care prin unirea noastră, vor da scumpei noastre 
Românii putere și propășire. 

Cuvintare la masa solemna 
din ziua intrarii triumfale in Bucuresti 


18 noiembrie 1918 


Per aspera ad astra, glasuieste o veche deviză 
ce cu drept cuvint se potriveste cu vremurile 
din urmă. Au trecut doi ani de cînd, copleșiți de 
forțe mult superioare, am fost siliți să părăsim 
Capitala țării și o mare și bogată parte a terito- 
riului nostru în mîinile unui vrăjmaș care a vrut 
să ne pedepsească pentru că am tras sabia împo- 
triva lui, împinși de un ideal ce nu putea fi 
înfăptuit decît prin luptă si prin singe. 

Am trăit în acest răstimp clipe de mare 
mulțumire sufletească, cînd vitejii noștri ostași 
au ținut piept unui vrăjmaș puternic si trufas, 
cînd pe munţii Moldovei și pe malul Siretului 
au învățat pe ostirile teutone că pe aici nu se 
trece. Rămași singuri, în urma evenimentelor 

de la vecinul nostru, am fost siliți și noi să ne 
supunem pentru un timp unei forțe mai tari și a 
urmat o epocă de durere, de suferințe și de 
chinuri sufletești pentru Mine și poporul Meu. 
În aceste timpuri însă am avut o mingiiere din 
cele mai duioase, care M-a susținut și care a 
otelit și inima și mintea Mea, spre a fi mereu 
credincios hotaririi ce luasem în august 1916, că 
nu voi înceta de a Mă împotrivi unei situații 
impuse pînă ce nu vom căpăta ce era dreptul 
nostru sfint, ce era înscris în cartea neamului 
acestuia iubit de Dumnezeu. Mingtierea aceasta, 
și totodată un îndemn tare era iubirea poporu- 
lui Meu și credința ce împreună cu Mine însu- 
fletea marea masă a supușilor Mei iubiți în 
dreptatea cauzei noastre, credință mai tare ca 
orice vrajmasi și care biruieste toate obstacolele 
si deschide ușa unui viitor mai bun. 

Prin luptele crincene, prin vitejia ostasului 
român, armata a binemeritat de la patrie, prin 
demnitatea lui în zilele de grea încercare, prin 
încrederea în viitorul ţării, poporul Meu a 
cîștigat stima lumii întregi, iar pentru mine și 
Casa Mea a izvorit, din bucuria si din suferințele 
împărtășite în comun, o legătură care Ne-a unit 
sufletul cu sufletul supușilor Mei, cum mai tare 
nu se poate închipui. 

În aceste momente am înțeles inima poporu- 
lui român, am cunoscut puterea lui de rezistență 
si toate însușirile lui care i-au permis să-și 
păstreze naționalitatea în cursul veacurilor, cu 
toate vremurile grele ce soarta îi rezervase. În 
aceste momente am cîștigat convingerea că talpa 
tării, țăranul român și toţi acei care muncesc și 
care cu bratul și sîngele lor apărau pămîntul 
strămoșesc cu vitejia strămoșească merită o soli- 
citudine deosebită și că împroprietărirea taranu- 
lui este răsplata binemeritată pentru jertfele ce 
au depus pe altarul țării. 

Cînd am luat moștenirea întemeietorului 
României moderne, am făgăduit înaintea repre- 
zentantilor Națiunii că voi fi bun Roman. Cred 
că M-am ținut de cuvint. Grele au fost tim- 
purile, mari au fost jertfele, dar strălucită este 
răsplata, și astăzi pot spune cu fruntea senină : 
fata de Dumnezeu si față de poporul Meu, am 
conștiința curată. 

Per aspera ad astra. După zilele negre de 
restriște, după luni de grele încercări, a răsărit 
soarele asupra zilei de bucurie, cînd putem 
culege roadele încrederii noastre în noi înșine și 
în trăinicia neamului românesc. Ceea ce stră- 
moșii au visat, ideea pentru care generaţiile tre- 
cute au suferit și au lucrat, idealul pentru care 

toată suflarea românească a nădăjduit, iar ostașii 
nostri și-au vărsat sîngele azi a devenit un fapt 
îndeplinit. Azi Mama România poate strînge pe 
toți copiii iarăși la sînul ei. Basarabia și Bucovina, 
cele două fiice răpite, s-au întors una după alta 
în casa părintească, iar Ardealul, frumosul leagăn 
al poporului român, de unde au descălecat întiii 
Voievozi ai țărilor românești, au votat azi la 
« Alba Iulia » unirea cu regatul român. Salutind 
printre noi pe solii din țările românești, care 
ne-au adus din partea fraților lor aceste bune 
vestiri, să-Mi fie îngăduit să aduc prinosul Meu 
de adîncă si nepieritoare recunoștință poporului 
Meu și tuturor bărbaţilor cu iubire de neam 
care, cu patriotismul lor cald, cu sfatul lor 
chibzuit, cu voința lor nestrămutată, M-au aju- 
tat pe Mine și pe ţară să putem înfăptui visul 
nostru secular. 

Să unim deci sufletele noastre, să unim toate 
puterile noastre, închinînd toate energiile 
binelui obstesc, ca să putem face fata unui viitor 
strălucit care se deschide înaintea privirilor 
noastre, întemeiat pe baze sănătoase și democra- 
tice. Binecuvintarea generațiilor viitoare va fi 
rasplata noastra nepieritoare. 

Si acum, în această zi măreață, să unim 
glasurile noastre si să strigăm din adincul sufle- 

tului : Trăiască scumpa noastră Românie între- 
gită și de-a pururea nedespartita. 


Catre reprezentantii puterilor aliate : 

Qu’il Me soit permis en ce jour d'allegresse pour 
mon pays de M’adresser aux représentants des pays 
alliés. Je suis Pinterprete fidele de Mon peuple en 
exprimant aujourd’hui Ma vive reconnaissance pour 
P'appui constant et efficace que la Roumanie a trouvé 
asupres d’eux, aux jours de sa joie comme a ceux de sa 
détresse. Vous, Messieurs, vous avez vécu ces heures 
et avez partagé nos sentiments en nous témoignant 
sans cesse une sincere amitié et une réconfortante sym- 
pathie qui ont contribué a reserrer davantage les liens 
qui unissaient déjà Mon pays aux puissances de 
l Entente. 

Jamais la Roumanie ne pourra oublier les grands 
services qui lui ont été rendus par les missions mili- 
taires qui ont créé une fraternité d’armes qui est d’au- 
tant plus forte qu’elle a été cimentée par le sang de 
nobles fils de la France qui ont lutté et sont morts pour 
la cause commune a côté de leurs camarades roumains. 
Imptrissable reste le souvenir des soins prodigués par 
les médecins, infirmiers et infirmières français, anglais 
et américains ; leur souvenir restera à jamais gravé 
dans le coeur de ceux qu’ils ont soignés avec un dévoue- 
ment et un héroisme admirable, et nous nous rappel- 

lerons éternellement qu’un grand nombre de nos blessés 
et malades ont été sauvés par ces anges de la charité. 

Mais notre reconnaissance se porte avant tout vers 
les vaillantes armées alliées qui, par leur victoire, en 
laquelle J’ai eu toujours une foi inébranlable, ont 
assuré le triomphe du droit et de la justice, triomphe 
qui, pour Mon pays, se traduit par l'union de tous les 
Roumains. 

C’est avec ces sentiments de reconnaissance et de 
sincere amitié que je leve Mon verre a la santé des 
Chefs d’Etats des pays alliés’. 


' Permiteti-Mi, in această zi de bucurie pentru tara Mea, 
să Mă adresez reprezentanților țărilor aliate. Sint interpretul 
fidel al poporului Meu, exprimindu-mi astăzi întreaga Mea 
recunoștință pentru sprijinul constant și eficace pe care i l-au 
acordat României atit în zilele bune cît și la necaz. Dumnea- 
voastră, Domnilor, ati trăit aceste ore $i ne-ati împărtășit senti- 
mentele, dovedindu-ne întotdeauna o sinceră prietenie şi o 
înţelegere îmbărbătătoare, care au strîns și mai mult legăturile 
țării Mele cu puterile Antantei. 

România nu va putea uita niciodată marile servicii pe care 
le-au adus misiunile militare, cele care au creat o frăție de arme 
cu atît mai puternică cu cit ea a fost zidită cu sîngele nobililor 
fii ai Franţei care au luptat si au murit pentru o cauză comună 
alături de camarazii lor români. Nepieritoare rămîne amintirea 
îngrijirilor acordate de medici, infirmiere și infirmieri francezi, 
englezi și americani ; amintirea lor va rămîne întipărită pentru 
totdeauna în inimile celor pe care i-au îngrijit cu un devota- 
ment și un eroism admirabile, și ne vom aminti veşnic că mulți 

din răniții și bolnavii noștri au fost salvați de aceşti îngeri ai 
caritatii. Dar recunostinta noastră se îndreaptă înainte de toate 
spre bravele armate aliate care, prin victoria lor, de care Eu nu 
m-am îndoit niciodată, au adus triumful dreptului și al 
justiției, triumf care, pentru tara Mea, se traduce prin unirea 
tuturor românilor. 

Cu aceste sentimente de recunoștință și de sinceră priete- 
nie, ridic paharul în sănătatea șefilor de stat ai țărilor aliate. 

Cuvintare la masa din ziua inminarii 
actului de unire de la Alba-lulia 


1 decembrie 1918 


În această zi plină de cea mai curată bucu- 
rie, cînd venind ca soli din frumosul Ardeal 
Mi-aduceti hotărîrea de la Alba-Iulia, luată de 
un popor întreg, de a fi unit de-a pururea cu 
Regatul Român, vă zic din adincul sufletului : 
bine at: venit în zidurile acestui Palat care a fost 
martor celor mai mari evenimente din istoria 
modernă română. 

Ne-aţi adus nu numai dorul împlinit a cîtorva 
milioane de suflete, ne-ati adus și inimile lor, și 
în primirea plină de dragoste frățească ce ati 
găsit-o între noi ati putut simți pulsul Tani 
Mume ce bate în același ritm cu al vostru. 

În frumoasa sa cuvântare d. Goldiș a spus 
astăzi că unirea tuturor Românilor era o nece- 

sitate istorică. Această necesitate a fost înțeleasă 
de toţi oamenii cu inimă patriotică de dincoace 
și de dincolo de Carpaţi, de la Nistru pînă la 
Tisa ; dar dacă așa fusese scris în destinele nea- 
mului românesc, evoluţia istorică avea nevoie de 
instrumente. Dumnezeu, care a ocrotit necon- 
tenit în cursul veacurilor poporul românesc, i-a 
dat bărbaţi care au ținut sus stindardul ideii 
naționale, și lor le-a dăruit suflet românesc, le-a 
întărit mintea și otelit brațul, ca să ducă barca 
romanismului prin toate vijeliile vremurilor 
pînă la limanul dorit unde, după atitea trude, 
atitea suferințe, culegem roadele binemeritate 
ale unei lupte seculare. 

Azi, cînd vedem înaintea minții și înaintea 
ochilor noștri săvirșită clădirea măreață ce 
Mihai Viteazul începuse și pe care generații 
întregi apoi au visat-o, aduc prinosul Meu de 
recunoștință tuturor acelor care în toate 
colțurile unde sună dulcele grai românesc au 
pus sufletul și puterile lor în serviciul idealului 
naţional. 

După Basarabia, după Bucovina, mai lipsea o 
piatră din cele mai scumpe : Ardealul cu tinu- 
turile din Ungaria locuite de Români. Azi 
ne-ati adus și această ultimă piatră a clădirii, care 
încoronează marea operă de unire. 

Putem privi cu încredere în viitor, căci 
temeliile sînt puternice, bazate pe principii 
democratice, ce sînt o chezășie pentru dez- 
voltarea firească a unei vieţi sănătoase, ele sînt 
cimentate prin credinţa nestrămutată a unui șir 
întreg de generaţii, de apostoli ai idealului 
national, ele sînt si sfintite prin sîngele vi- 
tejilor Mei ostaşi care au luptat și au murit 
pentru unire. 

Dacă gîndul Meu s-a oprit cu emoție la 
acești bărbaţi Români, nu putem uita în aceste 
clipe de veselie pe aliații noștri care, prin spri- 
jinul lor necontenit, au fost și sînt colaboratorii 
noștri pretiosi la realizarea visului nostru secu- 
lar si care, prin victoria lor, au contribuit atît de 
mult ca să putem trăi momentele mărețe ale 
prezentului. 

Privind opera istorică înfăptuită în zilele 
noastre, să ne închinăm toate forțele noastre, 
unind cele din vechiul regat cu cele proaspete 
ce ne aduceţi, ca să fim demni de prea 
frumoasa clădire ce am zidit-o ; să o păstrăm 
cu sfințenie, să o întărim ca să o putem lăsa 
mai măreață, mai puternică generaţiilor 
viitoare, aşa că moștenitorii vor putea spune 
despre fiecare din noi : exegi monumentum aere 
perennius. 

Să consacrăm unirea gindurilor, unirea 
sufletelor, dar și unirea în muncă roditoare 
prin strigătul : trăiască România mare, puter- 
nica și unită. 

Cuvintare la Academia Romana 


Sedinta de la 14 mai 1919 


Evenimentele razboinice ne-au impiedicat sa 
prăznuim, asa cum am fi dorit, în anul 1916, 
jubileul Academiei Române. O putem face azi, 
cu inimă recunoscătoare către Pronia Cerească, 
cînd visul atitor generaţii de vrednici Romani 
s-a înfăptuit. Am venit dar, cu deosebită bucu- 
rie, în mijlocul Domniilor voastre, împreună cu 
Regina și Principele Moștenitor, ca după acești 
ani de lupte grele și mari să reluăm firul însem- 
natelor preocupări de cultură ale Academiei 
Române, sărbătorind roadele unei activități de 
jumătate de secol. 

În lupta sfântă pentru unirea tuturor Româ- 
nilor, Academia Română și-a avut partea ei 
importantă pe terenul cultural ; de aceea izbinda 

Țării este și izbinda ei. Cînd, din imboldul lui 
N. Crețulescu și al lui C. A. Rosetti, s-au pus 
bazele societății literare în scopul de a se ocupa 
mai ales de limba și literatura română, alegerea 
întiilor membri ne arată gîndul de înalt patrio- 
tism ce a călăuzit generația din 1866, care, bine 
încredinţată că numai pe baza unităţii de limbă 
şi cultură se poate clădi trainic viitorul unei na- 
tiuni, a reunit în cercul restrins al viitoarei Aca- 
demii pe bărbaţii luminati din toate ţinuturile 
românești, și astfel România Mare de azi isi 
găsea de o jumătate de secol patria comună sub 
acoperișul tînărului asezamint. 

Aruncînd privirile asupra istoriei noastre, 
raminem uimiti cum neamul românesc a putut 
ieși biruitor din atitea greutăți, din atitea pri- 
mejdii, și cum n-a fost înghițit de prăpastia ce 
adeseori se deschidea în drumul lui. Citind și 
recitind însă poezia populară, găsim cheia aces- 
tei extraordinare puteri de împotrivire. În 
doinele și cîntecele lui se oglindește toată dure- 
rea acestui popor, care cu atîta trudă s-a luptat 
cu vremurile întunecate ce stînjeneau zborul lui 
spre soare, dar în clipele de cele mai negre 
restristi, tot din poezia populară trăgea nădejdea 
într-un viitor mai fericit ; în ea găsea forte noi, 
care îl îmbărbătau în lupta uriașă pentru exis- 

tenta. În ea se putea citi, ca într-o carte deschisă, 
toată gindirea, toată simtirea, întreaga filosofie, 
atît de simplă și totodată atît de adinca, a unui 
popor care azi, ca plugar, trage brazda cea adîncă 
în ogorul său, punind într-însa toată nădejdea 
anului, mîine ca ostaș credincios Ţării și Tronu- 
lui, făcînd scut din pieptul său, luptă și moare ca 
un erou, cu un zîmbet pe buze. I-am urmat la 
munca pașnică pe acești copii ai unui sol rodi- 
tor și am admirat răbdarea lor; i-am văzut in 
luptă și am binecuvântat avintul lor; dar, cînd 
pe front am ascultat doinele lor, atunci în inima 
Mea s-a înfipt încă și mai tare convingerea 
nestrămutată că, un popor care în toiul luptei își 
talmaceste cugetul și simtirea în versuri, un atare 
popor nu poate pieri. Și multe din aceste poezii, 
culese sub bubuitul tunului, sînt așa de frumoase 
ca cugetare și ca limbă, că ele merită să fie 
cunoscute mai pe larg. 

Academia Română, prin menirea ei, che- 
mată să fie păzitoarea credincioasă a limbii și a 
culturii naționale, în timpul cînd întemeietorul 
Dinastiei, atît de strîns legat de institutul nostru 
ştiinţific, isi închina toată munca pentru cisti- 
garea neatirnării și clădirea Regatului, sprijinit 
fiind în opera sa de o pleiadă de bărbați lumi- 
nati, dintre care un număr însemnat a fost 

podoaba acestei învăţate adunări, Dumnezeu a 
binecuvîntat munca Domniilor voastre atît de 
roditoare pe terenul istoric, științific și literar. 
Semințele aruncate cu credință și cu dragoste in 
ogorul intelenit al culturii românești, în curgere 
de jumătate de veac, și-au adus rodul însutit. 
lar lupta pentru unitatea limbii ne-a condus, 
prin vitejia ostașului român, la sfarimarea grani- 
telor vitrege dintre frați și la întregirea Statului 
Român în hotarele sale firești, pînă la margi- 
nile graiului românesc. Doina de jale a marelui 
poet Eminescu : 


De la Nistru pin’ la Tisa, 
Tot Românul plinsu-mi-s-a, 


a vrut Domnul să se preschimbe în cîntec de 
vitejie si biruință. Au căzut lanțuri care ne 
împiedicau mersul liber, s-au prăbușit hotarele 
care ne înăbușeau. Respira-vom în voie și mai 
larg, după măsura întregului nostru neam. Dar 
fata de acest mare eveniment istoric al realizării 
visului de unire naţională a tuturor Românilor 
în același Stat, și datoriile noastre se sporesc 
într-o măsură neînchipuită. Cele mai grele 
probleme de organizare economică și culturală 
ne stau înainte si, pentru a pasi cu sorți de 

izbîndă la sănătoasa lor dezlegare, se cere mai 
presus de toate unire în cugete și hotărire la 
muncă fără răgaz a tuturor forțelor ce ne-au mai 
rămas în urma grelelor jertfe ale războiului. 

Nu mă îndoiesc că Academia Română, căreia 
i-a fost dat să lupte cu atîta spor în domeniul 
pașnic al culturii unitare române, ne va da și în 
viitor pilda inaltatoare a unirii tuturor la muncă 
pentru trainica așezare a României Noi pe care 
ne-a dăruit-o Dumnezeu. 

Scrisoare către Președintele Consiliului 
de Miniștri cu privire la libertatea alegerilor 


Castel Peleș, 28 octombne 1919 


Cînd, după zadarnice încercări pentru reali- 
zarea unei colaborări a diferitelor partide, v-am 
însărcinat cu formarea unui Minister, dorința 
Mea de căpetenie era de a da Ţării un guvern 
care să garanteze libertatea alegerilor. 

Doresc acum să revin asupra condiţiei funda- 
mentale a ființei actualului Minister și să exprim 
încă o dată cu putere și fără șovăire voința Mea, 
bizuindu-Mă pe faptul că acest cuvint al Meu 
nu va rămîne o vorbă deșartă și că, prin acțiunea 
sa, guvernul Meu va face totul pentru a con- 
firma cuvîntul dat. 

În ceea ce privește chestiunile politice, am 
credința în obiectivitatea și impartialitatea prin 
care pînă acum armata noastră si conducătorii ei 

s-au distins si îndrept către Dumneavoastră, 
scumpul Meu Președinte de Consiliu, rugămin- 
tea urgentă ca orice ingerinte în cursul unor 
alegeri libere să fie înlăturate prin toate mijloa- 
cele disponibile, procedîndu-se cu toată rigoarea 
în contra vinovaţilor, oricărui partid sau grup 
politic ar aparține ei. 

Pe deplin încrezător în spiritul sănătos politic 
si în adevăratul patriotism al tuturor partidelor, 
sînt adînc convins că ele vor aprecia greutatea 
cuvîntului ce am dat, exprimind dorința ca cen- 
zura si legea de asediu să nu fie aplicate decît ca 
ultim mijloc în cazuri extreme. 

Cuvintare la investitura Mitropolitului Primat 
Dr Miron Cristea și întărirea Mitropolitului 
Vladimir de Repta al Bucovinei și Ignatiu Papp, 
Episcop al Aradului 


1 ianuanie 1920 
inalti Prea Sfintiti Părinți, 


Zice în Sfânta Scriptură : 

« Cei ce seamănă cu lacrimi, cu bucurie vor 
secera ; mari lucruri a făcut Domnul cu noi. » 

Si într-adevăr mare e ziua aceasta in care 
frații de-o credință și de-o limbă, după veacuri 
de tristă și nedreaptă despărțire, își pot întinde 
mâinile spre veșnică unire duhovnicească. 


Inalt Prea Sfinte Părinte, 
Inalt Prea Sfintia Ta fiind ridicat la cea mai 
înaltă treaptă a Sfintei Biserici autocefale ro- 


mâne, cu vie mulțumire Ti-am inminat după 

vechile datini toiagul arhiepiscopal ca să oblă- 
duiești cu dragoste și îngăduință turma ce-Ti 
este încredințată. 

Această veche Mitropolie a Tarii Românești, 
sub ocrotirea căreia se aflau și bine credincioșii 
fii de peste munţi în timpurile marilor Domni 
munteni, își cheamă din mijlocul fraţilor împi- 
lati pînă acum sub mînă străină pe purtătorul 
cirjei sale mitropolitane. 

Te poţi mîndri, Înalt Prea Sfintite Părinte, de 
a fi urmașul atitor mitropoliți evlaviosi care au 
fost podoaba acestui scaun arhiepiscopal. 
Bărbaţi ca Grigorie, sub a cărui Vlădicie s-au 
tălmăcit cele douăsprezece minee, și mai cu 
deosebire Antim, care păstorea în fericitele vre- 
muri ale lui Constantin Basarab Brâncoveanu, 
încălzind pe fiii lor sufletești cu cuvintul si 
învățătura evanghelicească, au dat Mitropoliei 
din București un renume care strălucea și peste 
hotarele țării. 

Chemat la scaunul mitropolitan, Înalt Prea 
Sfintia Ta ai părăsit o eparhie dragă inimii Tale, 
al cărei conducător sufletesc ai fost în timpuri 
grele de lupte naţionale, dar și în clipele cele 
mai înălțătoare ale neamului. Urcindu-Te pe 
scaunul arhiepiscopal al Ungrovlahiei, ai fru- 
moasa menire de-a înfăptui politica religioasă a 

lui Mihai Viteazul care, prin înființarea 
Mitropoliei ortodoxe de la Alba-lulia, tintea 
să apropie si să unească bisericeste toate țările 
românești. 

De atunci pînă în zilele mărețe ale unirii, ce 
Atotputernicul ne-a dăruit să le trăim, clerul de 
peste munți, în timpul luptelor grele și sufe- 
rintelor de martin, a știut să păstreze, alăturea cu 
sfinta candela a credinței strămoșești, flacăra 
nestinsă a vieţii si simtirii nationale. Aceasta dă 
alegerii întiiului Mitropolit Primat al României 
întregite o deosebită semnificație. 

Sînt încredințat că chemarea Înalt Prea 
Sfinţiei Tale va aduce roade fericite pentru orga- 
nizarea temeinică și unitară a Bisericii române, 
precum și pentru întărirea credinței, izvorul 
nesecat al faptelor bune si al înălțării sufletești. 

Din tot sufletul Îţi urez o lungă și rodnică 
activitate arhipastorală. 


Inalt Prea Sfintite Părinte, 


În urma miretului act al realipirii frumoasei 
Bucovine la patria mamă și în puterea vechilor 
datine, cu mare dragoste și cu deosebită multu- 
mire am întărit Înalt Prea Sfintiei Tale purtarea 
cîrjei mitropolitane a Bucovinei. 

Vei privi aceasta ca un semn vadit de recu- 
noastere a deosebitei rivne ce ai desfasurat in 
buna conducere pastorală a turmei încredințate 
Tie. Frumoasele monumente religioase ce se 
ridică la Suceava, Rădăuți, Putna ca o vie mărtu- 
rie a evlaviei vrednicilor Voievozi ai Moldovei 
ne amintesc de asemenea că credinţa la un popor 
este singura temelie trainică pe care se poate 
rezema viitorul său, căci destinele popoarelor 
sînt în mîna Atotputernicului. 

Cu mare nerăbdare aştept să pot veni si eu in 
Bucovina, spre a mă închina la aceste Sfinte 
Ctitorii $i a înveseli sufletul meu la bogățiile și 
comorile de artă religioasă din toate mănăstirile 
Bucovinei. Grija ce ai purtat de păstrarea lor a 
găsit un răsunet de vie recunoștință în inimile 
credincioșilor. 

Din tot sufletul urez Înalt Prea Sfinţiei Tale 
încă mulți ani de fericită arhipăstorie. 


Prea Sfintite Părinte, 


În urma unirii ținuturilor de peste munți cu 
patria mamă și în puterea vechilor datini, cu 
deosebită bucurie Ti-am dat întărirea cuvenită 
pentru păstorirea poporului ortodox din 
Eparhia Aradului. 

Cunosc grelele lupte ale acestei Episcopii de 
la marginea românismului, cea mai expusă la 
bătaia valurilor străine, si aduc în ziua aceasta 
prinosul nostru de recunoștință pentru vrednicii 
luptători ai Bisericii române, precum și mărtu- 
risirea sentimentelor noastre de dragoste pentru 
scumpii vostri poporeni de pe malurile Muresu- 
lui și ale Crișului, indemnindu-i ca și pe viitor 
să-și păstreze cu aceeași credință limba și legea 
strămoșească. 

Întru multi ani de rodnică păstorie. 


inalti Prea Sfinți Părinți, 


Mergeţi și întoarceți-vă acum la scaunele 
voastre episcopale și urmați a apropia cit mai 
mult de Biserică sufletele credincioșilor, pro- 
povăduind, în aceste vremuri de grele încercări 
morale, tuturor treptelor sociale iubirea 
aproapelui, buna înțelegere și pacea obștească. 
Întăriţi în inimi frica de Dumnezeu, ferirea de 
nedreptate și fapte rele, respectul ocîrmuito- 
rilor către ocirmuiti si al acestora din urmă 
către autoritate. Numai prin păstrarea și întă- 
rirea unor asemenea sentimente putem avea o 
tara bine întemeiată cu o propăşire sigură în 

timp de pace si o puternică pregătire pentru 
orice vreme grea. 

Va multumesc din adincul sufletului pentru 
bunele urări ce Ne-aţi adus Reginei, Mie si 
Familiei Mele. 

Cuvintare la inaugurarea 
Universității românești din Cluj 


1 februarie 1920 


Cu adîncă mulțumire sufletească am răspuns 
la invitația de a asista la sărbătoarea de azi ; am 
considerat ca o datorie plăcută pentru Regină și 
Mine de a prezida la inaugurarea Universității 
române din Cluj în ziua solemnă cînd un nou 
duh își face intrarea în aceste ziduri. 

Salut cu vie plăcere între oaspeții noștri pe 
savanții reprezentanţi ai Universitatilor străine 
si pe acei ai Universitatilor și instituțiilor stiinti- 
fice din țară, care prin prezenţa lor au vrut să 
arate dragostea frățească ce o simt fata de tînăra 
lor soră, aducîndu-i urări calde și simpatia lor 
îmbărbătătoare pentru viitor, dind astfel acestei 
serbări culturale un caracter de solemnitate 
deosebită. 


93 


Regele Ferdinand 


Un frumos obicei din vechime cerea celui ce 
avea să vorbească într-o ocazie solemnă să-și 
înceapă cuvîntul cu o binecuvintare : sic orator 
antequam dictor. 

Socotesc că rareori acest nobil sfat a fost mai 
potrivit ca în împrejurarea de fata. 

Ca un curat prinos al inimilor noastre recu- 
noscătoare, ridică-se dar, duioasă și smerită, 
închinăciunea noastră către vestitorii, înainte- 
mergătorii și făuritorii acestei zile de glorie; 
către slăviţii și din veac adormitii mucenici ai 
neamului acestuia, stiuti și nestiuti, mari și 
mărunți, ca și către acest nemuritor sobor de 
morți ai războiului din urmă. Căci dacă bucuria 
de astăzi e numai a noastră, a celor rămași, meri- 
tul e al lor, al celor duși, al tuturor ; de la Mihai, 
izbăvitorul dintru-nceput, de la marii ostași ai 
gindului și faptei românești de aici, străjeri 
neadormiti ai limbii și legii, pînă la cel de pe 
urmă cioban și plugar sărac, care au păstrat cu 
îndărătnicie patrimoniul național, toți, dar abso- 
lut toţi, au partea lor în opera de astăzi, in 
strălucita minune a României Mari, în hotarele 
Daciei Traiane, pe care nu le-a fost hărăzit s-o 
vadă, dar care, fără truda și jertfa lor de fiecare 
clipă, n-ar fi fost cu putință. 

Cînd viteaza Mea armată s-a aruncat peste 
munte, ea a putut găsi astfel în energia popu- 
latiei și în conștiința ei de neam sprijinul moral 
necesar biruintei; iar cînd, pe urma oștilor 
biruitoare, au descălecat dascălii și cărturarii 
regatului Meu, ei au aflat nestinsă vatra de foc 
sacru pe care românimea ardeleană — vestală 
credincioasă — îl păstrase prin veacuri. 

Cuvine-se dar, cu adevărat, să-i unim pe toţi 
în aceeași binecuvintare astăzi, împreună cu 
vitejii care, cu sîngele lor generos, au scris și 
pecetluit, după datină, hrisovul stăpînirii noastre 
veșnice prin aceste mindre ţinuturi. Binecu- 
vîntat și slăvit în veac să fie numele lor ! 

Rod al acelorași straduinte e și Universitatea 
română pe care o inaugurăm astăzi aici. Aici, in 
acest oraș, care sub stăpînirea de ieri ajunsese cen- 
trul concepției maghiare în Ardeal, fosta 
Universitate ungurească, întemeiată în bună parte 
si cu banul românesc, si de formă cu cele mai 
dulci fagaduinte de toleranță — cursurile erau să fie 
paritetice —, a devenit în curînd focarul gîndirii 
maghiare exclusiviste față de orice alt sentiment 
național. Nicăieri, poate, nu s-a simțit mai nemi- 
los pumnul stăpînirii trecute pe sufletul româ- 
nimii, ca în Clujul unguresc cu Universitatea lui. 

Dumnezeu însă n-a îngăduit ca această 
unealtă crudă să-și vadă scopul îndeplinit. Şi iată, 
prin voința acelor puteri misterioase, care pot fi 
întârziate dar nu zadamicite, se desface astăzi, ca 
un semn luminos al idealului nostru înfăptuit, 
templul senin al învățăturii și iubirii de patrie, 
Universitatea românească a Clujului românesc. 

leri încă, datoria către neamul românesc era 
deslusita : înfăptuirea unirii nationale. Astăzi, 
prin mărirea teritoriului și prin înglobarea în 
Statul român a unui însemnat număr de cetă- 
teni, care, apartinind altor neamuri, reclamă 
dreptul de a trăi pe pămîntul care i-a născut, 
problemele politice, sociale și economice au 
crescut mult și în aceeași măsură s-au înmulțit 
îndatoririle tuturor acelora care sînt chemați a 
juca un rol în viața Statului. 

Nu numai după forța brută sau după numărul 
baionetelor, nici după întinderea teritoriului se 
măsoară puterea unui Stat modern, ci mai cu 
seamă după gradul culturii sale intelectuale. 

Prin știință și lumină putem numai întări 
prezentul și pregăti temeliile unui viitor rodnic. 

Precum în ordinea vieții materiale spiritul 
pune în mișcare materia, asemenea și în ordinea 
vieţii sociale forța unei națiuni crește prin 
impulsiunea dezvoltării sale morale. Și cine oare 

poate da aceasta impulsiune mai eficace decit 
creierul unei natiuni : Universitatea. 

Cuvîntul Universitate — Omnium scientiarium 
universitas — ne spune menirea ei. Imbritisind 
tot domeniul gândirii, la ea, ca la un izvor nese- 
cat, aleargă tineretul studios ca să-și potolească 
setea sa de lumină și de știință, și cu cit ea se va 
ridica mai sus pe aripile luminoase ale cugetării, 
cu atît mai bogat, mai limpede și mai binefăcă- 
tor va curge acest izvor. 

Astfel apare în viaţa Statului Universitatea în 
puterea rolului ei atît de înalt, atit de nobil, nu 
de a scoate un număr cît mai mare de titrati — 
nu cantitatea, ci calitatea este factorul impor- 
tant —, ci de a forma generaţii de oameni de 
caracter, insufletiti de vederi largi, pătrunși 
de iubire de Patrie și de dragoste de învățătură 
şi de muncă, domici de a pune energia și capi- 
talul lor de știință în slujba acestei tari. 

Am ferma convingere că tinăra Universitate 
română, ai cărei nasi sîntem astăzi, va sti să 
răspundă în viitor tuturor așteptărilor Mele. 
Așezată într-o țară în care diferitele naționalități 
au trăit fiecare viata lor proprie culturală si inte- 
lectuală, în raport cu aspirațiile etnice și cu 
puterile lor civilizatoare, ea are frumoasa menire 
de a deschide ușile sale tuturor acelora care au 

dorinţa să se încălzească la razele luminii ei arză- 
toare, dovedind lumii întregi că în România 
întregită știința nu face deosebire cărui neam 
aparține tînărul studios ; cu aceeași dragoste îi va 
primi pe toți sub aripile ei materne. 

Închinat adevărului, pe căi de dreptate — 
singurele care duc la concordia între diferitele 
semintii ale lumii —, acest asezimint de înaltă 
cultură va putea fi de folos neamului și umani- 
tatii, cinstindu-se și cinstindu-ne deopotrivă 
prin munca sa științifică. 

lar ca un semn vădit al pretuirii și iubirii 
Mele fata de el si fata de ținutul care îl adă- 
posteste, am hotărît, în amintirea acestor ser- 
bări, a dărui un fond de 400 000 lei, a căror 
dobindă se va întrebuința pentru înființarea pe 
lîngă această Universitate a unui Institut pentru 
studiul istoriei române, atât de vitreg tratată sub 
stăpînirea trecută. 

Urările călduroase pentru un viitor strălucit și 
pentru propășirea pe calea adevăratei științe, ce 
fac astăzi pentru noul asezamint national de înaltă 
cultură, le cuprind în cuvintele ce zic din tot 
sufletul : Vivat, floreat, crescat alma mater Clusiensis 
ad scientiae honorem Patriaeque salutem ! 

Cuvintare la Mănăstirea Putna 


16 mai 1920 


Călcînd pentru intiia oară pe pămîntul fru- 
moasei Bucovine, readuse la sînul patriei 
mume, am socotit ca o sfinta datorie ca întâiul 
Meu pas să se îndrepte spre acel locaș atît de 
scump oricărei inimi românești, pentru a 
aduce umbrei marelui erou al Moldovei si al 
creștinătății, Stefan cel Mare și Bun, prinosul 
de recunoștință națională și de adînc simțită 
slăvire din partea întiiului Rege al României 
întregite. 

Veacuri de restriște au înșirat an după an și au 
împletit o cunună de dureri și de suspine în tim- 
pul cînd țările românești căzuseră sub indelunga 
robie turcească, dar mai cu deosebire de la 
dezlipirea acestei parti, celei mai vechi si mai 

frumoase a Moldovei, din trupul parintesc. 
Inimile romanesti rosteau numele marelui 
Voievod plingind, pentru că mormîntul său se 
afla pe pămînt robit. Si atât de adîncă și reală era 
această durere, că în anul 1871, la serbarea din 
Putna, marele nostru Eminescu cînta : 


Durere !... şi-i profundă cînd România plinge, 
Cu fruntea "'nfășurată de doliu la mormint ; 
Durerea-i pretutindeni, durerea se rasfringe 

4 . . A yA 

In valea si Carpatul ce-i românesc pamint. 


Dar sufletul romanesc si-a faurit din icoana 
eroului său simbolul de mingiiere si de nădejde 
al unor timpuri pe care povestea le închipuise ca 
testament al lui Ștefan cel Mare : 


Dumnezeul părinților voştri se va indura 
de lacrimile fiilor săi si va ridica dintre voi 
pe aceia care vă vor așeza iarăși în voinicia 
si puterea de mai înainte. 


Acesta era cuvîntul fermecător al nădejdii. 

Răzeșii, care fuseseră sădiți de mina lui Stefan 
la toate hotarele, l-au purtat cu sfințenie din tată 
în fiu în sufletele și legendele lor. 


Cuwintări si documente 


Bisericile si mănăstirile semănate pe tot 
întinsul țării, ca prinos de recunoștință celui 
Atotputernic, pentru biruintele impotriva atitor 
dușmani, i-au păstrat evlavia sufletului său 
sfint și cărturarii i-au preamărit numele din 
secol în secol. 

Pînă și în veacul cel mai umilitor al Fana- 
riotilor, necunoscutul scriitor, în vestitul cuvînt de 
pomenire al Marelui Stefan, îl preamăreşte astfel : 


Ce minte asa de bogată în gînduri, ce limbă asa de 
îndestulată în voroave, ce meșteșug asa de iscusit la 
împlinirea cuvîntului să poată împodobi atitea risipe 
ale vrajmasilor, atitea sfărimâri de cetăți, atitea zidiri 
de lăcașuri sfinte și atita înțelepciune a acestui bărbat, 
care cu vitejie ne-au apărat, cu înțelepciune ne-au 
ocîrmuit și în cît au trăit voinicia noastră și fericirea au 
înflorit și carele pe toate lucrările lui cu credința in 
Iisus Hristos le-au pecetluit ; la război biruitor smerit, 
la pace Domn drept și bun, în viața sa din parte cre- 
dincios adevărat. 


Ștefan al Moldovei, ai trăit veacuri în sufle- 
tele româneşti si vei trăi de-a pururea. Saminta 
ce ai pus în inimile noastre a rodit și poruncile 
tale s-au îndeplinit. 


Regele Ferdinand 


Prin jertfa de singe a sute de mii din fiii 
patriei, am impins hotarele pina la marginile 
însemnate de graiul si de sîngele românesc. 
Chilia și Cetatea Albă, la pierderea cărora a 
sîngerat inima ta, sînt ale noastre, și Ardealul, 
pentru care tu și viteazul tău fiu, Petru Rareș, 
ati purtat armele victorioase peste munți, este 
al nostru. Al nostru-i malul Mării si bogata 
Dunăre de jos. 

Si tot după a ta poruncă facut-am răzeși, în 
tot întinsul pămîntului românesc, pe toţi aceia 
care au purtat arma în timp de război, lucrînd 
cu plugul în timp de pace. 

Steagul tău purtător de biruință l-am așezat 
în Mitropolia Capitalei noastre, spre a fi înfățișat 
mulțimilor la zile mari de sărbătoare, pentru 
întărirea și înălțarea sufletelor noastre. 

Si totuși, cînd am plecat genunchii in fata 
scumpului tău mormint, în sufletul Meu s-a 
născut încă o duioasă rugă, pe care o îndreptăm 
către tine ca unui părinte din veac adormit, dar 
necurmat alături de sufletele noastre. În numele 
tău și al marilor tale fapte, am găsit izvorul 
nesecat al răbdării în timpul de umilință și al 
curajului în timp de restriște. Insuflă-ne duhul 
sfintei uniri în inimile noastre, pentru ca să 

putem duce înainte greaua sarcină a Statului 
nostru întregit. 

Coboară-se raza geniului tău ocrotitor în 
sufletele noastre, pentru îndreptarea tuturor 
păturilor sociale pe calea concordiei, din care 
numai poate izvori adevăratul bine obstesc. 

Insufletiti de acest gând al unirii cetățenești, 
chemasem aici pe fruntașii țării și ai neamului 
si mai ales pe acei care împreună cu Mine au 
luptat, indurind într-un fel sau altul marile 
greutăţi prin care am trecut și care m-au ajutat 
să văd adus la îndeplinire visul nostru secular. 
Voiam să ne împărtășim împreună de bucuria 
acestei zile înălțătoare și totodată să ne 
aruncăm privirile asupra viitorului ce ni se 
deschide și să ne gîndim că opera unității noas- 
tre, ca stat și națiune, așteaptă de la noi încă 
multe și îndelungate silinte, pentru ca tot ce 
am dobindit prin atitea jertfe să fim în stare a 
păstra și consolida prin necurmată și inteleapta 
muncă. lar asemenea muncă nu se poate înde- 
plini cu sorți de izbindă decit numai prin 
unirea tuturor forțelor naţionale din vechiul 
regat și din ținuturile unite la patria mumă, și 
prin conlucrarea tuturor bărbaților pricepuți la 
refacerea tuturor ramurilor de gospodărie ale 

Statului, dupa marile zguduiri prin care am 
trecut. 

Si ne unim deci gindul nostru, al tuturor 
Românilor cu iubire de neam, și in fata mor- 
mintului acestui erou national să jurăm că în 
împrejurările grele vom fi strîns uniți, avind 
numai un singur gînd și o singură simtire : feri- 
cirea scumpei noastre patrii, pentru care sîntem 
gata a face orice sacrificii. 

Cuvintare catre recrutii din Basarabia 
si Bucovina 


2 iulie 1920 


Dragi ostași din ţinuturile basarabene și 
bucovinene, iarăși alipite la Patria-Mumă ! 

Cu vie mulțumire către Dumnezeu Atotpu- 
ternicul, care ne-a condus brațul ca să infaptu- 
im acela ce de veacuri era dorul fiecărei inimi 
românești, oriunde bătea ea, și cu mare bucurie 
vă găsesc azi, aici, în ziua de sărbătoare în care 
prin juramint v-aţi legat pentru apărarea Patriei 
și a Tronului în fata lui Dumnezeu și a acestor 
Drapele, care au condus oștirile noastre, ca să vă 
scape pe voi de o stăpînire care nu era româ- 
nească și să vă aducă iarăși la sînul Mamei care 
este România Mare. 

Cînd v-aţi legat prin juramintul acesta cu 
inima $i trupul către Tara, ati intrat într-o nouă 
familie, care este brava ostire românească. 

Zi mare si zi frumoasă este cînd, prin 
depunerea jurămîntului, soldatul intră în fami- 
lia mare a fraților ostași români, căci de aici 
înainte el este adevărat ostaș român, bucurîn- 
du-se de toate drepturile si trebuind să facă fata 
la toate datoriile. 

Si care sînt aceste îndatoriri ? Să fiți frați de 
inimă ca si de sînge ; să fiți gata să apărați ceea 
ce este mai scump: Căminul vostru, Tara si 
Patria voastră, Regele și Dinastia voastră, și toate 
acestea din toate puterile și cu tot sîngele vostru. 

Ginditi-va întotdeauna că sus în Ceruri este 
un ochi părintesc care vă priveşte în orice 
clipă ; ginditi-va ca să nu pășiți greșit, ci să 
apucati drumul cinstei și al datoriei, ca orice 
bun ostaș român. 

Atunci veţi căpăta nu numai încrederea, dar 
și iubirea șefilor voştri, care vă vor primi si vă 
vor îngriji ca pe copiii lor, căci oștirea româ- 
nească este o familie mare, care are legături tari 
și sfinte între membrii ei, legături constatate în 
cursul războiului național și care constau ca 
toți să se jertfească pentru unul, unul pentru 
toți și toţi la rîndul lor pentru Patria lor iubită. 

Venirea voastră în Capitala României între- 
gite mai formează și cheagul cel mai puternic 
pentru unirea de veci a tuturor țărilor româ- 
nesti. Prin serviciul ce-l faceţi aici în vechile si 
glorioasele regimente, infaptuiti si mai trainic 
unirea sacra, care cuprinde pe toți fiii 
României Mari în interiorul acelorași hotare si 
sub același acoperământ. 

Cu nădejde mă uit la voi și am convingerea 
că voi găsi în voi, astăzi și în viitor, ostași buni 
si vrednici, care cu credință nestrămutată și cu 
jertfa vieţii lor isi vor servi Tara si Patria 
românească. 

Și acum cu toții împreună să strigăm : 

Trăiască scumpa noastră oștire românească ! 

Cuvintare la solemnitatea aducerii capului 
lui Mihai Viteazul la Mănăstirea Dealului 


26 august 1920 


insufletit de aceeași patriotică pietate cu care 
M-am inchinat la Putna umbrei Marelui si 
Sfântului Stefan, vin astăzi împreună cu Dumnea- 
voastră să aduc, ca Rege al României întregite, 
prinosul de recunoștință și preaslăvire fata de 
osemintele acestei mărețe figuri a Istoriei Roma- 
nilor. Cu evlavie și plini de admiraţie ne desco- 
perim și plecăm capetele noastre înaintea Ta, 
Viteze Mihai, care ne-ai fost o stea lucitoare în 
timpuri de grea încercare și un izvor nesecat de 
îmbărbătare pentru ostașul nostru în toiul luptei, 
iar pentru întregul neam românesc ai fost încă mai 
mult : simbolul viu și glorios al unității naționale. 

Lăsat-ai undeva, în Capitala unei mari 
Împărăţii din vremi trecute — care s-a folosit 


Cuvintări si documente 


mult de sabia-ti cuceritoare, dar drept răsplată 
ti-a pregătit în taină pieirea —, aceste cuvinte 
scrise de mina Ta: 

« Si hotarul Ardealului, pohta ce am pohtit, 
Moldova si Tara Românească ». 

După trei veacuri de lupte si îndelungate 
suferințe, prin grele jertfe de sînge, izbutit-am 
a-ţi aduce la îndeplinire « pohta ce ai pohtit» : 
Tara Românească, întreagă și nedespărțită, și-a 
dobindit neatîrnarea în marginile hotarelor pen- 
tru care ţi-ai dat viata. Dreptatea a învins, iar 
jertfa Ta n-a fost în desert. 

De aceea ti se închină azi, ca eroului lor 
național, milioane de inimi românești. Te salută 
din cer sufletele miilor de ostași cărora, 
jertfindu-și ca și Tine viata pentru măreața idee 
a unirii, le-a fost dat să fie executorii testamen- 
tului Tău. Cu noi toţi se bucură și sufletele 
întiilor Voievozi Basarabi, ale căror rămășițe au 
fost descoperite de curînd în străvechea Biserică 
Domnească din Curtea de Argeș; parcă le-a 
ajuns prea strimt locasul lor în zilele noastre, 
cînd atât s-au întins hotarele "Țării, ai cărei inte- 
meietori au fost și ei. 

Dea Domnul ca mărimea jertfei lui Mihai 
Viteazul și amintirea pururea vie a suferințelor 
seculare ale unui neam întreg, precum și a 

măreței răsplate prin izbinda noastră să ne fie 
îndemn statornic spre înălțarea sufletelor către 
acea unire a tuturor, de la mic pînă la mare, în 
munca pentru binele obstesc, prin care să putem 
consolida ceea ce ne-a ajutat Dumnezeu să 
cîştigăm, căci grea este răspunderea ce avem fata 
de trecutul și viitorul neamului românesc. 


Iubiti școlari, 


Acea patriotică inimă românească prin stăru- 
inta căreia s-a înființat scoala voastră lîngă locul 
de odihnă al lui Mihai Viteazul s-a gîndit cu 
drept cuvint că tinerele voastre suflete se vor 
încălzi de faima și aureola acestui mare Domni- 
tor si că invatamintele vieții sale, atît de bogată 
în fapte de vitejie, se vor sădi mai adînc, în 
inimile viitorilor conducători ai iubitei noastre 
armate. Voi sinteti bucuria pururea înnoită a 
măreței umbre care vă ocrotește. Vouă vă este 
dată credincioasa pază a acestei sfinte rămășițe. 
Fiţi vrednici de această mare cinste ! 


Cuvintare la inaugurarea Universității 
din Cernăuți 


24 octombrie 1920 


După înălţătoarea serbare a inaugurării 
Universităţii surori din Cluj, am așteptat cu 
deosebită bucurie prilejul de a-mi îndeplini și 
fata de Universitatea din Cernăuţi aceeași plă- 
cută datorie, prezidind împreună cu Regina si 
cu Principele mostenitor inaugurarea cursurilor 
acestui inalt institut cultural, care prin revenirea 
Bucovinei la sînul patriei mame a îmbrăcat o 
haină nouă, potrivit trebuintelor nationale ale 
Statului Român. Dar temelia care este căutarea 
luminii și cercetarea adevărului rămîne neclin- 
tită și știința împodobită de aici înainte cu haina 
românească își urmează necontenit cu aceeași 
rivna zborul spre sfere tot mai înalte și noi o 
urmărim cu aceeași necurmată dragoste. 


Regele Ferdinand 


De aceea, în aceste timpuri de mari framin- 
tări economice și sociale, salut cu deosebită 
plăcere acest prilej care ne permite să ne 
adunăm noi, cîrmuitorii ţării și ai culturii, și să 
ne îndreptăm cugetul nostru la menirea celor 
mai înalte așezăminte de învățătură, care 
înfățișează, pe deasupra zbuciumărilor vieții de 
toate zilele, năzuința eternă a minții omenești 
către progres și adevăr. 

Precum trupul rămîne o materie inertă și 
nefolositoare fără puterea conducătoare a 
creierului, tot astfel viața economică și socială a 
unui Stat este lipsită de forța diriguitoare, dacă 
n-ar avea la cîrmă in toate domeniile mințile 
luminate ale națiunii ; iar lumina ne vine de la 
Universitate, căci aici se pregătesc conducătorii 
tuturor ramurilor de producție. Și tot de aici, pe 
căi spinoase și îndelung răbdătoare, pornesc 
cercetările pentru descoperirea și utilizarea 
noilor forțe cucerite de la domeniile necunos- 
cutului. Aceia care, avind ochii atintiti numai la 
activitatea practică și imediată, se întreabă ce 
folos poate ieși din lucrările de știință pură uită 
ca, dacă nu s-ar cerceta tainele naturii cu 
îndărătnicie si din iubire de ştiinţă, ne-am în- 
virti mereu în cercul restrins al rutinei, precum 
prea lesne uită lumea de rînd cui se datorează 

atitea descoperiri și invenţii ajunse acuma la 
tndemina și spre folosul tuturor. Munca intelec- 
tuală cheltuită la studierea pînă în cele mai mici 
amănunte în orice direcţie se răsplătește mai 
curînd sau mai tirziu cu foloase practice de 
interes obstesc. Să cinstim dar după cuviință 
această muncă izvorită din tot ce este mai înalt 
în firea omenească. 

În aceste clipe care pentru Universitatea din 
Cernăuţi sînt o serbare de înaltă bucurie în 
onoarea științei și a studiului, să nu supunem 
unui cuget critic ceea ce a fost aici înainte de 
azi, să nu îngăduim unei umbre să întunece 
veselia momentului. Trecutul aparține istoriei, 
să îndreptăm deci privirile noastre cu încredere 
spre viitor. Totuşi și în trecut era în fosta Uni- 
versitate un colt de unde raze luminoase s-au 
răspîndit și asupra României de ieri. Nu sînt 
puțini preoții și vlădicii din vechiul Regat care 
s-au întors de la Cernăuţi în tara Românească 
cu un capital bogat de învățătură creștinească 
predată și în limba strămoșească, si așa facultatea 
teologică greco-ortodoxă este lanţul care leagă 
trecutul cu prezentul. 

Să nu uităm însă pentru viitor că nimic nu se 
poate face viu și trainic în viata unui Stat decît 
pe temelii naționale, și de aceea, pe lingă munca 

Regele Ferdinand 


ştiinţifică de ordin general, o preocupare 
deosebită a studiilor înalte universitare trebuie 
să fie cunoașterea țării și a poporului său. Și 
într-aceasta, ușoară și plăcută vă este sarcina, 
pentru că e prea frumos acest cap de tara si 
vrednic poporul care îl locuiește de la descăle- 
catul Moldovei, care de aici s-a latit pînă la 
Nistru, Dunăre și Mare. 

Sînt bine încredințat că prin activitatea 
domniilor voastre veți scoate la iveală și veți 
spori tot ce este frumos și nobil în sufletul 
tineretului studios si că veţi forma nu numai 
generaţii cu caracter și folositoare țării, dar și 
cetăţeni credincioși și iubitori de patrie. 

Ca un semn al dragostei mele pentru tine- 
rimea universitară bucovineană, dăruiesc suma 
de 200 000 lei, spre a servi ca prim fond pentru 
ajutorarea culturală a studenţilor merituoși de la 
toate facultățile acestei Universități, după cum 
senatul universitar va chibzui mai bine. 

Salutind cu dragoste pe toți profesorii si 
studenţii adunaţi la această zi de sărbătoare cul- 
turală, urez din toată inima : Vivat, floreat, crescat 
alma mater Cernoviciensis. 

Cuvintare la congresul agronomilor 


5 decembrie 1920 


Mulţumesc din inimă pentru calda primire ce 
am găsit în mijlocul domniilor voastre si mărtu- 
risesc că am urmat cu mare plăcere invitația de 
a lua parte la ședința de deschidere a congresu- 
lui agronomilor. 

Voi, agronomii, aveți o frumoasă menire, 
care din zi în zi devine mai frumoasă, în legă- 
tură fiind cu roditoarea noastră tara. Sinteti 
chemaţi a fi călăuzitorii acelora care în cea mai 
mare parte stapinesc pămîntul, care din mina 
marilor proprietari a intrat azi în mina micii 
proprietăţi țărănești, care prin știința domniilor- 
voastre din școală sau experiență din trecut tre- 
buie să dea roade multe și frumoase. Aceste 
roade însă nu vor fi cele așteptate și la înălțime, 


Regele Ferdinand 


dacă această știință și experienţă nu vor fi 
împerecheate cu o muncă cinstită. 

Cu noua împărțire a pămîntului, va fi nevoie 
ca să aratati micului proprietar și să-l calauziti in 
modul cum trebuie să lucreze acest pămînt 
bogat și binecuvintat de Dumnezeu, dornic de 
a primi sămiînța, si cum din el să tragă roade 
multe și frumoase, așa ca Statul întreg să se folo- 
sească de munca cinstită și onestă a tuturor fiilor 
săi iubiti. 

Prin întregirea neamului și alipirea noilor 
ținuturi, veți putea vedea și studia alte metode 
pentru agricultura din ținuturi care cu lucrat sub 
altă cultură. In parte, poate vă veți folosi de 
experiența făcută în vechiul regat și din toate 
acestea să scoateţi ceea ce este mai bun si mai 
practic pentru ca pămîntul nostru să dea roadele 
cele mai frumoase, astfel ca prin ele și munca 
noastră cinstită, să avem putinţa a ne asigura un 
loc de frunte în areopagul țărilor civilizate. 

Pentru a ajunge acolo, voi, agronomii, sinteti 
chemaţi a fi conducătorii acelora care lucrează 
pămîntul, aratindu-le mijloacele cele mai bune. 
Frumoasă vă este menirea și, încredințat fiind că 
veți fi la înălțimea acestei meniri, vă zic : Bine 
ati venit. 

Documentul Încoronării 


Alba Iulia, 15 octombrie 1922 


Noi, Ferdinand I, Regele României, 
urmînd la tron prin drept de moștenire, în ziua 
de 28 septembrie 1914, după trecerea la cele 
veșnice a slăvitului Nostru unchi, Carol I, care, 
cu ajutorul marilor patrioți, prin înţelepciunea și 
barbatia poporului, și vitejia oștirii, a cucerit 
Independența și a întemeiat regatul, început-am, 
cu binecuvintarea lui Dumnezeu, domnia 
Noastră în zile grele : de mari primejdii, dar și 
de mari nădejdii ! 

Cea dintii grijă a Noastră a fost ca neamul în 
fruntea căruia M-a așezat pronia cerească să nu 
piardă prilejul de a-și asigura dreptul de a trăi 
netrunchiat și de sine stătător ! 

Luptele, jertfele si toată truda generaţiilor 
trecute, care de-a lungul veacurilor au izbutit să 
înalțe treptat dar sigur clădirea trainică a statului 
nostru independent, Îmi luminau zarea și-Mi 
întăreau sufletul întru împlinirea datoriei Mele 
sfinte de Domn și de Român ! 

Cu încrederea în Dumnezeu și în puterea de 
viaţă a neamului, îndemnat de cuvîntul între- 
gului popor și ajutat de sfatul acelora care cu 
credință s-au închinat ţării și tronului, am 
purtat războiul întregirii neamului ; și, biruind 
restristele, am văzut înfăptuită unitatea națională 
de atita vreme așteptată. 

În ziua de 9 aprilie 1918, Basarabia s-a alipit 
de patria mamă ; în ziua de 28 noiembrie 1918, 
Bucovina a revenit la vatra strămoșească ; iar la 
Alba Iulia, în ziua de 1 decembrie 1918, Banatul, 
Ardealul și părțile ungurene s-au declarat 
într-un singur glas unite pentru vecie cu 
regatul român. 

Spre a chema binecuvintarea lui Dumnezeu 
asupra acestor mărețe fapte din care a ieșit 
România Mare si spre a le da o consfintire în 
fata scumpului nostru popor, ne-am adunat cu 
toţii la Alba Iulia, străvechea cetate a Daciei 
romane și a gloriei lui Mihai Viteazul, și aici, 
azi, 15 octombrie 1922, de fata fiind Membrii 


Cuvintări si documente 


Familiei Mele Regale, reprezentanţii suverani- 
lor și țărilor aliate și amice, ai Senatului și 
Adunării deputaţilor, căpeteniile armatei, mem- 
brii tuturor corpurilor constituite ale ţării și 
Academiei Române și universităților, delegatiu- 
nile comunale urbane si rurale din întreaga tara, 
si reprezentanții tuturor confesiunilor, ne-am 
încoronat, Eu și scumpa Mea soție, Maria, partasa 
suferințelor și bucuriilor Mele și ale țării ; și, 
pentru ca neuitată să fie amintirea zilei de azi, 
am întocmit si subscris în al nouălea an al dom- 
niei noastre acest de fata document ! 


Ferdinand 
Maria 

Proclamatia Majestatii Sale Regelui catre popor 


Ceremonia Încoronârii 
Alba Iulia, 15 octombrie 1922 


Prin gratia lui Dumnezeu si vointa nationala, 
am moștenit Coroana României, după glorioasa 
domnie a întemeietorului regatului. Suindu-Mă 
pe Tron, am rugat Cerul să dea rod muncii ce, 
fără preget, eram hotărît să închin iubitei Mele 
tari, ca bun Român și Rege. Pronia cerească a 
binecuvintat și — prin barbatia poporului și vite- 
jia ostașilor — Ne-a dat să lărgim hotarele 
Regatului și să înfăptuim dorul de veacuri al 
Neamului nostru. 

Am venit astăzi cu Regina — care Ne-a fost 
tovarășă în credință neclintită la restriște și la 
bucurie — ca, prin această sărbătoare, să consacrăm 
în fata Domnului si a scumpului nostru popor 
legătura ce Ne unește de-a pururea cu dinsul. 

Cuvintări și documente 


Punînd pe capul Meu, în această străveche 
cetate a Daciei romane, coroana de oțel de la 
Plevna, pe care noi și glorioase lupte au făcut-o 
pe veci coroana României Mari, Mă închin cu 
evlavie memoriei celor care, în toate vremurile 
si de pretutindeni, prin credința lor, prin munca 
si prin jertfele lor, au asigurat unitatea națională ; 
si salut cu dragoste pe acei care au proclamat-o 
într-un glas și o simtire, de la Tisa pin’ la Nistru 
și pînă la Mare. 

În aceste clipe, gîndul Meu se îndreaptă cu 
recunoștință către viteaza și iubita Noastră armată. 

Pentru răsplata trudelor trecutului, rog cerul 
ca poporul Nostru să culeagă în pace roadele lor 
binecuvintate și să propășească în liniște, fratie si 
muncă harnică. 

Cu inima plină de dragoste și credință, măr- 
turisesc dorințele sufletului Meu : 

Vreau ca țărănimea, stăpînă pe veci a ogoare- 
lor ce le-a dobindit, să le dea toată puterea de 
rodire în folosul ei și al binelui obstesc ! 

Vreau ca muncitorimea, credincioasă patriei, 
să-și afle soarta tot mai prosperă într-o viata de 
armonie și dreptate socială ! 

Vreau ca în hotarele României Mari, toți fiii 
buni ai țării, fără deosebire de religie și natio- 
nalitate, să se folosească de drepturi egale cu ale 

tuturor Românilor, ca să ajute cu toate puterile 
statul în care Cel de Sus a rînduit să trăiască 
împreună cu noi ! 

Vreau ca Românii din toate straturile sociale, 
însuflețiţi de nazuinta unei depline infratiri na- 
tionale, să se folosească toţi de legitima ocrotire 
a statului ! 

Vreau ca în timpul domniei Mele, printr-o 
întinsă și înaltă dezvoltare culturală, patria 
noastră să-și împlinească menirea de civilizaţie 
ce-i revine în renașterea Orientului european 
după atitea veacuri de cumplite zbuciumări ! 

Sînt sigur că, în îndeplinirea marii noastre 
datorii, voi avea sprijipul tuturor bunilor fii ai 
țării, nedespartiti în gînd și în faptă, în jurul 
Tronului ! 

Acestei sfinte misiuni, în neclintită unire cu 
poporul Nostru, voi închina toate puterile Mele 
de om și de Rege, și asupra ei chem, în această 
zi solemnă de înălțare sufletească, binecuvin- 
tarea Celui Atotputernic ! 

Destinul trebuia să se împlinească 

cu cea mai mare violență, iar unirea 
poporului român să se facă prin miinile 
victimei sale. Miinile sale nobile tremurau. 
pe foaia cu mesajul care îl lăsa pradă sorții 
nemiloase : « Noi, prin graţia lui Dumnezeu 
si voinţa naţională, Ferdinand... » 

Cind cobori treptele Parlamentului, cu 
pasul sau nesigur, cu ochii rosii, cu mina 
încleștată pe minerul sabiei, era rege și 
știa că avea să declare război Germaniei. 

Cind am luat mostenirea intemeietorului 
României moderne, am făgăduit înaintea 
reprezentanţilor Națiunii că voi fi bun 
Român. Cred că M-am ținut de cuvînt. 
Grele au fost timpurile, mari au fost 


jertfele, dar strălucită este răsplata, 

și astăzi pot spune cu fruntea senină: 
fata de Dumnezeu si fata de poporul Meu, 
am conștiința curată. 


Regele Ferdinand 


